Penonton Puji Aksi Evangeline Lilly Dalam Reaksi Awal Ant-Man & The Wasp

Selepas kejayaan filem Black Panther dan Avengers: Infinity War, Marvel Studios bakal menerima satu lagi kejayaan menerusi filem terbaru mereka yang bakal ditayangkan tidak lama lagi iaitu Ant-Man and The Wasp.

Filem ketiga Marvel Studios itu telahpun menayangkan tayangan perdana mereka dan reaksi yang diterima dari para penonton rata-ratanya sangat positif. Kebanyakkan mereka memuji filem tersebut dengan menggambarkan filem tersebut sebagai unik, kelakar dan menghiburkan

Prestasi lakonan Evangeline Lilly juga telah dipuji oleh para penonton. Beliau yang membawakan watak Hope Van Dyne aka The Wasp telah berjaya mencuri perhatian mereka yang datang menyaksikan tayangan perdana filem Ant-Man and The Wasp itu. Selain itu juga, para penonton turut berkongsi reaksi ‘post credit’ filem tersebut dan mengatakan ianya antara babak yang paling menarik dalam sejarah MCU.

Agaknya apa yang ditunjukkan dalam babak ‘post credit’ itu ya? Apapun, Mari kita lihat reaksi para penonton yang hadir pada tayangan filem Ant-Man and The Wasp semalam.

Dug the heck out of #AntManAndTheWasp. Clever and charming with lots of heart. It’s a bit exposition heavy, but otherwise a damn delight. One gag had me laughing so hard I was in tears and the post-credits scene is easily one of Marvel’s best.
— Haleigh Foutch (@HaleighFoutch) June 23, 2018

THANK YOU #AntManAndTheWasp FOR RECOGNIZING HOPE VAN DYNE IS THE ONE WHO GETS IT DONE 🐜 🐜 🐜 🐜 🐜 pic.twitter.com/lPe49nyoWt
— Ash Crossan (@AshCrossan) June 23, 2018

What a year for Marvel! Absolutely loved #AntManAndTheWasp. Stellar ensemble and the humor is spot on. (Laughed myself to tears during one sequence!) The tech is used to great effect yet again. Unique, highly entertaining ride I can’t wait to go on again.
— Perri Nemiroff (@PNemiroff) June 23, 2018

Had a blast watching #AntManandtheWasp. It’s super funny, which is its greatest charm. Very personal, small scale story (again) and definitely focused on being light and family friendly. Evangeline Lilly is a badass, and Scott’s daughter Cassie steals the show. Also, ants 🐜 pic.twitter.com/PMAZf94gGa
— Terri Schwartz (@Terri_Schwartz) June 23, 2018

A tiny take: #AntManAndTheWasp was a total blast. Romantic, energetic and a lot of fun. @MrPeytonReed left unchained and left to his own devices is glorious and totally bonkers and brilliant. pic.twitter.com/QZ8okR76eG
— Drew Taylor (@DrewTailored) June 23, 2018

Just had the pleasure of seeing @AntMan #AntManAndTheWasp! It’s so much fun and I can’t wait to see it again. Loved seeing The Wasp @EvangelineLilly in action. pic.twitter.com/bsgtMWOcqf
— Wendy Lee Szany (@WendyLeeSzany) June 23, 2018

Ant-Man is my favorite Marvel movie. This is the sequel I'd been hoping for. I was grinning from ear to ear from start to finish. Irresistibly good fun. As exciting as it is funny, it locks along nicely and it's visually stunning! #antmanandthewasp pic.twitter.com/7tLSv84ujb
— Simon Thompson (@ShowbizSimon) June 23, 2018

Sooo… #AntmanAndTheWasp is the perfect comic chaser to the doom and gloom of Infinity War. Also, Evangeline Lilly rocks as The Wasp. pic.twitter.com/NrXxy53xHZ
— FilmFatale_NYC 🇭🇹 🇩🇴 🇺🇸 (@FilmFatale_NYC) June 23, 2018

In a surprise to no one @MrPeytonReed's #AntManAndTheWasp is a ton of fun and had the crowd laughing beginning to end. @MarvelStudios has yet another winner. @Kevfeige makes it look so easy when we all know what he's done is next to impossible. pic.twitter.com/coixY7LG40
— Steven Weintraub (@colliderfrosty) June 23, 2018

#AntManAndTheWasp is cool and all, but the end credit scene is the best part of the whole film and the only thing I can think about right now.
— Kylie Erica Mar (@KylieEricaMar) June 23, 2018

Diarahkan oleh Peyton Reed, Ant-Man and The Wasp dibintangi oleh Paul Rudd, Evangeline Lilly, Bobby Cannavale, Michael Peña, Tip “T.I.” Harris, Judy Greer, David Dastmalchian, Michael Douglas, Michelle Pfeiffer, Laurence Fishburne, Hannah John-Kamen, Randall Park, serta Walton Goggins.


Review Siri: The Liberator (2020)

Seperti menonton siri Band of Brothers tetapi dalam bentuk animasi, The Liberator memberi visual segar kepada peminat filem atau siri bergenre perang. Minisiri terbaru Netflix ini mengandungi empat episod dengan setiap episod berdurasi hampir satu jam. The Liberator berdasarkan buku yang ditulis oleh Alex Kershaw berjudul The Liberator: One World War II Soldier’s 500- Day Odyssey. Siri memberi fokus kepada pengalaman perang bekas...

Review Siri: The Liberator (2020)

Seperti menonton siri Band of Brothers tetapi dalam bentuk animasi, The Liberator memberi visual segar kepada peminat filem atau siri bergenre perang.
Minisiri terbaru Netflix ini mengandungi empat episod dengan setiap episod berdurasi hampir satu jam. The Liberator berdasarkan buku yang ditulis oleh Alex Kershaw berjudul The Liberator: One World War II Soldier’s 500- Day Odyssey. Siri memberi fokus kepada pengalaman perang bekas pegawai tentera AS, Felix Sparks dan 157th Infantry Regiment, yang telah berperang selama 500 hari disamping Tentera Berikat ketika Perang Dunia Kedua.
The Liberator merupakan minisiri pertama yang mengunakan Trioscope Enhanced Hybrid Animation, teknik yang mengabungan pelakon ‘live-action’ dan CGI. Penggunaan teknologi ini membuatkan minisiri ini kelihatan unik, ibarat seperti penonton menyelak helaian buku komik. Namun, animasinya gagal menyampaikan elemen emosi, dan kadang-kala sukar untuk membezakan watak sampingan  – kecuali watak utama yang jelas gambarannya.

Sebagai sebuah cerita perang, penonton mungkin menjangkakan penceritaan yang klise, melihat drama dan pertempuran yang tidak jauh beza dengan filem atau siri televisyen perang yang lain. The Liberator sememangnya tidak dapat lari dari klise, namun struktur penceritaanya boleh dikatakan tersusun kerana membahagi empat judul tanpa perlu terikat dari menjadi ‘satu filem panjang.’
Setiap episod akan membawa penonton ke pertempuran yang berbeza, dari kawasan hutan di Itali, ke Pertempuran Aschaffenburg dikawasan bergunung dan bersalji, hinggalah ke babak akhir yang mana pasukan tentera ini menjadi yang pertama sampai ke kem tahanan Nazi.

Minisiri juga masih memaparkan ‘gritty’ sewaktu peperangan, cuma ianya kurang kelihatan ‘ganas’ kerana terselindung dengan animasi ala komik. Cuma kekurangannya, terlampau fokus pada karakter Felix Sparks berbanding anggota tentera dalam 157th Infantry Regiment. Fokus karakternya berbeza dari apa yang kita lihat seperti dalam siri perang seperti Band of Brothers.
Secara keseluruhannya, The Liberator sangat sesuai kepada peminat filem atau siri perang yang mahukan kelainan dari segi visual. Susunan penceritaannya yang kemas, tetapi kurang fokus pada karakter. Mungkin disebabkan jumlah episod yang sangat pendek, tetapi jika panjang, sekurang-kurangnya 10 episod, kita mungkin dapat lihat perkembangan karakter lain berbanding Felix Sparks.

                   Rating Kakimuvee

3.5/5

The Liberator boleh ditonton diplatform streaming Netflix


Marvel Studios Kongsi Gambar Terbaru & Video Dari Episod Finale “Moon Knight”

Siri MCU Disney+ Moon Knight telah melabuhkan tirainya pada Rabu yang lalu, dan sayang sekali, tiada musim kedua akan dihasilkan, tetapi ia masih memberikan finale yang cukup menarik kepada penonton.

Memandangkan kesemua episod kini sudah tersedia di Disney+ Hotstar, Marvel Studios telah mengeluarkan beberapa gambar terbaru dan petikan video dari episod terakhir.

Episod “Gods and Monsters” menampilkan bahagian kejutannya, dan gambar-gambar menonjolkan dewa berkepala buaya yang menakutkan yang dikenali sebagai Ammit, Marc Spector kembali untuk menyelamatkan Steven Grant (Oscar Isaac x 2) dari Dualt, dan Layla (May Calamawy) memakai persona adiwira sendiri sebagai Scarlet Scarab. Gambar terakhir menampilkan Khonshu dari adegan pasca-kredit

Anda boleh lihat gambar-gambar tersebut dan video klip episod enam Moon Knight dibawah:

Check out these epic new images from Marvel Studios’ @MoonKnight and watch all episodes now streaming on @DisneyPlus. pic.twitter.com/F302rjracG— Marvel Entertainment (@Marvel) May 9, 2022

Meet #ScarletScarab in the finale episode of Marvel Studios’ #MoonKnight. All episodes are now streaming on @DisneyPlus. pic.twitter.com/HaH9O59Ex4— Moon Knight (@moonknight) May 9, 2022

Moon Knight mungkin tidak akan kembali untuk musim kedua, tetapi peminat dijangka dapat melihat Fist of Khonshu dalam kisah yang lain, mungkin dalam kisah baharu The Avengers, atau dalam projek-projek lain seperti Midnight Sons yang dikhabarkan sedang dibangunkan Marvel Studios.

Bagi yang belum menonton siri ini, anda boleh saksikan kesemua episod secara eksklusif di Disney+ Hotstar.


CrunchyRoll Umum Tarikh Tayangan Global Untuk Filem Anime “Dragon Ball Super: Super Hero”

Crunchyroll dan Toei Animation telah mengumumkan tarikh tayangan global untuk filem anime blockbuster baharu, Dragon Ball Super: SUPER HERO, iaitu pada Musim Panas 2022.

Ini adalah pengedaran global dan Amerika Utara pertama oleh Crunchyroll. Filem yang diedarkan oleh Crunchyroll dan Sony Pictures Entertainment ini akan tiba di pawagam seluruh dunia di semua benua termasuk Amerika Utara, Amerika Latin, Eropah, Australia/New Zealand, Afrika, Timur Tengah dan Asia (tidak termasuk Jepun, yang akan membuat debut pada 11 Jun).

Filem ini akan dikeluarkan dalam bahasa Jepun dengan sarikata dan dialih suara.

“Selama lebih 30 tahun, francais Dragon Ball telah menggembirakan peminat di seluruh dunia yang telah mengikuti pahlawan terhebat dunia yang mempertahankan Bumi daripada kuasa jahat,” kata Rahul Purini, Presiden Crunchyroll.

“Kami sangat teruja bekerjasama dengan Toei Animation dalam membawa bab baharu Dragon Ball Super kepada peminat yang tidak sabar untuk meneruskan penggembaraan dan mengembangkan penonton anime yang melihatnya buat pertama kali.”

Dragon Ball Super: SUPER HERO ialah filem kedua dalam francais Dragon Ball Super. Filem pertama, Dragon Ball Super: Broly telah dikeluarkan pada tahun 2018 kepada peminat di seluruh dunia, dan telah memperoleh kutipan lebih $120 juta di box office seluruh dunia dan merupakan filem anime dengan kutipan ke-5 tertinggi di box office di A.S.

Pencipta asal Dragon Ball, Akira Toriyama, memberi komitmen penuh dan penglibatan yang mendalam dengan menghasilkan cerita asal, lakon layar dan reka bentuk watak untuk filem akan datang.

Selain itu, ia diarahkan oleh Tetsuro Kodama dengan pelakon suara Jepun terdiri daripada Masako Nozawa (Gohan, Goku dan Goten), Toshio Furukawa (Piccolo), Yūko Minaguchi (Pan), Ryō Horikawa (Vegeta), Mayumi Tanaka (Krillin), Aya Hisakawa (Bulma), Takeshi Kusao (Trunks), Miki Itō (Android 18), Bin Shimada (Broly), Kōichi Yamadera (Beerus), Masakazu Morita (Whis), Hiroshi Kamiya (Gamma 1), Mamoru Miyano ( Gamma 2), Miyu Irino (Dr. Hedo), Volcano Ota (Magenta), dan Ryota Takeuchi (Carmine).

Pelakon suara Inggeris akan diumumkan tidak lama lagi.

Fenomena Dragon Ball bermula pada tahun 1984 apabila manga terkenal dari Akira Toriyama diterbitkan dalam “Weekly Shonen Jump” Shueisha – menjadi tajuk teratas sepanjang 10 setengah tahun penerbitannya. Sejak itu, populariti manga itu terus berkembang dengan rekod menakjubkan – sebanyak 260 juta salinan terjual di seluruh dunia dan terus bertambah.

Dan, dengan populariti Dragon Ball yang semakin meningkat, ia telah berkembang melangkaui manga dengan penerbitan animasi TV, filem, permainan dan barang dagangan. Kini, 38 tahun selepas pelancaran manga asal, Dragon Ball terus berkembang dan akan mencapai tahap baharu bermula dengan filem berskala besar baharu ini.

Sinopsis rasmi Dragon Ball Super: SUPER HERO:

Tentera Reben Merah pernah dimusnahkan oleh Son Goku. Individu, yang meneruskan semangatnya, telah mencipta Android terbaik, Gamma 1 dan Gamma 2. Kedua-dua Android ini menggelarkan diri mereka sebagai “Super Heroes”. Mereka mula menyerang Piccolo dan Gohan… Apakah objektif Tentera Reben Merah Baharu ini? Dalam menghadapi bahaya yang menghampiri, sudah tiba masanya untuk bangun, Super Hero!


6 Filem Terbaik Korea Lebih Sedekad Yang Lalu

Tidak ada keraguan bahawa filem-filem Korea Selatan telah lama memantapkan industri filem mereka sebagai pesaing fantastik dalam pembuatan filem.

Filem-filem Korea terus menerus berjaya menarik tumpuan penonton global dengan banyak filem bermutu tinggi dari pelbagai jenis genre.

Kami mengumpulkan beberapa filem terbaik Korea lebih sedekad yang lalu, filem² ini juga pernah memenangi beberapa penghargaan dalam anugerah-anugerah perfileman dalam dan juga di luar Korea Selatan.

Pengarah Bong Joon Ho sudah cukup tersohor di dunia industri perfileman ketika ini atas kejayaan filem Parasite yang memenangi banyak anugerah utama di Anugerah Oscar, termasuk Filem Terbaik pada tahun 2019. Mother merupakan salah satu filem arahannya yang paling terkenal setelah Memories of Murder dan The Host, jauh sebelum Parasite.

Mother merupakan filem misteri thriller yang dibintangi pelakon veteran Kim Hye Ja, Won Bin, Jin Goo, Yoon Jae Moon, dan Jeon Mi Seon. Filem ini mengisahkan seorang ibu tunggal, Hye Ja yang tinggal di sebuah bandar kecil di Korea Selatan bersama anak lelakinya, Do Jun yang mempunyai masalah mental. Hidup mereka kemudian berantakan apabila seorang gadis dibunuh dengan kejam, dan Do Jun menjadi suspek utama. Rasa dikhianati dengan sistem undang-undang, Hye Ja mengambil jalan sendiri untuk membersihkan nama anaknya.

Filem ini pertama kali ditayang di Festival Filem Cannes 2009. Mother juga terpilih untuk mewakili Korea Selatan dalam Anugerah Akademi 2009 menerusi kategori Filem Antarabangsa Terbaik.

Walaupun tak menang Oscar, filem tersebut meraih banyak anugerah seperti menjadi filem terbaik di Buil Film Awards, Busan Film Critic Awards, Korean Association of Film Critic Awards, Blue Dragon Film Awards, KOFRA Film Awards, dan Green Planet Movie Awards.

Selama ni hidup bujang tanpa komitmen peribadi, tetapi tiba-tiba hidup anda berubah secara mengejut kerana anda dapat tahu anda ada anak dan juga cucu.

Filem komedi kekeluargaan arahan Kang Hyung Chul, lakonan Cha Tae Hyun dan Park Bo Young ini mengisahkan bekas idol remaja, Nam Hyeon Soo (Cha Tae Hyun), yang kini berusia 30-an dan bekerja sebagai juruhebah radio. Seorang gadis muda, Hwang Jeong Nam (Park Bo Young) menghantar kisah tentang kehidupannya sebagai ibu tunggal di stesyen radio tempat Hyeon Soo bekerja, Jeong Nam memberitahu Hyeon Soo yang dia akan pergi berjumpa ayah kandungnya.

Apabila Jeong Nam muncul bersama anak lelakinya Ki Dong (Wang Seok Hyeon) di pangsapuri Hyeon Soo, Hyeon Soo mendapati dialah ayah yang dicari Jeong Nam.

Filem ini merupakan filem terlaris korea pada tahun 2008. Filem ini juga banyak menyertai festival filem antaranya, Festival Filem Antarabangsa Shanghai 2009, Festival Filem Antarabangsa Hawaii 2009, Festival Filem Asia New York 2010, dan Festival Filem Fantasia 2010. Park Bo Young mendapat anugerah Pelakon Baru Wanita Terbaik di Anugerah Baeksang 2009 menerusi filem ini.

Seorang ahli kongsi gelap yang disuruh untuk mengintip teman wanita ketuanya kerana ketuanya mengesyaki teman wanitanya curang, tetapi apa berlaku apabila lelaki ini terjatuh cinta dengan teman wanita ketuanya?

Filem arahan Kim Jee Won, lakonan Lee Byung Hun, Hwang Jung Min dan Shin Min Ah ini merupakan antara filem aksi gangster terbaik Korea.

Ketua kongsi gelap, Kang (Kim Yeong Cheol) mengesyaki teman wanitanya, Hee Su (Shin Min Ah) curang dan menghantar orang kepercayaannya, Sun-woo (Lee Byung Hun), untuk menjadi mata-mata mengintip teman wanitanya. Sun Woo kemudian jatuh cinta dekat Hee Su.

Apabila Sun Woo akhirnya berjaya mengetahui yang Hee Soo curang, dia tak mampu untuk membunuh Hee Soo dan membenarkan Hee Soo lari menyelamatkan diri. Oleh kerana itu, Kang mengamuk dan menyuruh orang-orangnya membelasah Sun Woo dan membiarkannya mati. Sun Woo tidak mati dan merangka pembalasan dendam terhadap Kang.

Filem ini masuk bertanding di Festival Filem Cannes 2005. Memenangi Silver Prize, Filem Asia terbaik dan Sinematografi Terbaik di Festival Filem Fantasia 2006.

Filem ini juga banyak meraih anugerah lakonan terbaik dari Lee Byung Hun dan Hwang Jung Min.

I’m a Cyborg But That’s OK (2006)

I’m a Cyborg But That’s OK (2006)

I’m a Cyborg But That’s OK (2006)

Pesakit yang dirawat di Hospital Sakit Jiwa  mempunyai pemikiran yang berbeza dari pemikiran manusia normal, mereka seperti berada di dunia lain dan hidup dalam fantasi, seperti inilah yang digambarkan dalam filem ini.

Filem romantik fantasi arahan Park Chan Wook, lakonan Rain dan Im Soo Jung ini mengisahkan Yeong Goon (Im Soo Jung) bekerja di kilang pembuatan dan pemasangan radio. Yeong Goon mempunyai gangguan mental dimana dia menganggap dirinya adalah cyborg. Satu hari, ketika bekerja di kilang, dia memutuskan untuk mengecas semula dirinya dengan mengelar pergelangan tangannya dan memasukkan wayar elektrik ke lengannya. Tindakannya menyebabkan Yeong Goon dirawat di New World, sebuah Hospital Sakit Jiwa yang penuh dengan watak-watak menarik.

Di New World, Yeong Goon menghabiskan masanya dengan mendengar radio, bercakap dengan mesin layan diri, dan menjilat terminal bateri 9 volt. Dia kemudian bertemu seorang lelaki bernama Il Sun (Rain) yang dulu bekerja sebagai juruelektrik, Il Sun adalah ‘pencuri jiwa’. Il Sun percaya bahawa dia mempunyai kebolehan untuk mencuri keperibadian orang lain. Yeong Goon dan Il Sun segera membentuk ikatan yang kuat kerana keperibadian aneh mereka saling melengkapi dengan sempurna.

I’m a Cyborg, But That’s OK memenangi Anugerah Alfred Bauer di Festival Filem Antarabangsa Berlin ke-57 dan dipilih sebagai filem pembukaan di Festival Filem Hong Kong, Rain juga memenangi anugerah pelakon lelaki baru terbaik di Anugerah Baeksang 2007.

Setiap orang memiliki cara sendiri untuk mengurus stress, ada yang bila stress suka makan, tengok wayang, tidur bila stress, dan ada juga yang suka memukul sesuatu bila stress.

Filem aksi tinju arahan Ryoo Seung Wan, lakonan pelakon legenda Korea Choi Min Sik dan Ryu Seung Bum ini mengisahkan Kang Tae Sik (Choi Min Sik) lelaki berusia 43 tahun, bekas pemenang pingat perak meninju. Tae Sik kini mencari duit di kawasan pusat beli belah di Seoul sebagai manusia “punching bag” untuk orang melampiaskan stress mereka, dia juga selalu bersembunyi dari dikejar lintah darat. Isterinya ingin bercerai dan mengugut untuk lari bersama anak lelaki mereka.

Yoo Sang Hwan (Ryoo Seung Bum), remaja bermasalah, yang baru keluar penjara. Sang Hwan dimasukkan ke penjara kerana merompak dan memukul jirannya kerana hendak membayar hutang. Ketika di dalam penjara, pengawal penjara mengesyorkan Sang Hwan untuk belajar tinju supaya dapat kawal perangainya yang agresif bila stress. Kini ayah Sang Hwan meninggal dunia, ibunya entah kemana, neneknya pula kena angin ahmar, Sang Hwan sangat terdesak, lalu dia menyertai pertandingan meninju amatur, dan bertemu Tae Sik di gelanggang meninju.

Filem ini mula ditayangkan di seksyen Directors’ Fortnight di Festival Filem Cannes 2005, pengarah filem ini memenangi anugerah pengarah filem terbaik di Anugerah Busan Film Critics 2005.

Filem bertema drama arahan pengarah wanita Kim So Yong mengisahkan kehidupan dua kanak-kanak perempuan Jin & Bin. Kerana desakan ekonomi dan ingin mencari ayah mereka yang sudah lama hilang, ibu mereka terpaksa meninggalkan anak-anaknya untuk dijaga ibu saudara mereka yang tinggal di kampung. Sebelum pergi, ibu mereka memberi anak-anaknya sebuah tabung dan berjanji jika Jin & Bin mengisi tabung itu penuh maka ibu mereka akan kembali ke pangkuan mereka.

Filem ini membuat tayangan perdana di Festival Filem Antarabangsa Toronto 2008. Treeless Mountain memenangi anugerah Ecumenical Jury di Festival Filem Antarabangsa Berlin 2009 dalam kategori forum, memenangi anugerah filem terbaik di Festival Filem Antarabangsa Dubai 2008, juga memenangi anugerah Gold Prize di Festival Filem Antarabangsa Damascus 2009.

Strim semua filem-filem hebat antarabangsa, termasuk dari Asia dan tempatan di perkhidmatan streaming Mubi. Nikmati tempoh percubaan selama 30 hari secara percuma dengan klik pautan ini, khusus untuk peminat-peminat filem dan juga pengikut Kakimuvee.


Episod Premier “The Penthouse 2” Dinilai 19+

Menjelang tayangan perdana pada 19 Februari ini, SpoTV News (via Soompi) mendedahkan rating episod pertama The Penthouse 2.

Menurut laman tersebut, episod pertama drama yang menantikan itu akan diberi penarafan 19+ kerana terdapat kandungan yang tidak sesuai untuk ditonton golongan remaja.

“Kami telah memutuskan untuk menilai episod pertama sebagai 19+ setelah penilaian dalaman. Keputusan belum dibuat mengenai penarafan episod kedua, yang akan disiarkan pada hari berikutnya.” dalam satu kenyataan yang dikeluarkan sumber The Penthouse 2.

Sebelum ini, episod 4, 18, dan 19 dinilai 19+ setelah melalui penilaian dalaman yang sama

The Penthouse ditetapkan di apartment penthouse 100 tingkat yang mewah, dan musim pertama menampilkan tiga pelakon wanita sebagai watak utama: “ratu” penthouse Shim Soo Ryeon (Lee Ji Ah), “prima donna” Cheon Seo Jin (Kim So Yeon) yang tidak akan berhenti untuk mendapatkan apa yang dia mahukan, dan Oh Yoon Hee (Eugene) yang akan melakukan apa sahaja untuk memasuki dunia masyarakat tinggi.

Musim kedua The Penthouse akan ditayangkan pada 19 Februari. Tonton teaser disini.


Saka Nan Sepi

Saka Nan Sepi menceritakan kisah keluarga Othman yang pergi berkhemah di hutan, di mana anaknya Rozi dirasuk oleh Saka. Biarpun telah pergi berubat dengan bomoh Tok Kassim, namun Saka itu tetap mengikut mereka pulang ke rumah.

Kehidupan Othman dan keluarganya hidup dalam ketakutan sejak Saka itu muncul, namun ketakutan mereka mulai hilang setelah menyedari Saka itu takut akan kucing serta bersifat lemah lembut dan rajin.

Click to rate this post!

[Total: 13 Average: 4.6]

INFO FILEM

Rating:PG13Genre:Seram KomediPengarah:Razaisyam Rashid, Azri AzmanPenulis:Pelakon:Syafiq Kyle, Mimi Lana, Namron, Sherry AlhadadTarikh Tayangan: 10 Disember 2020Studio:Astro Shaw, Alpha47 Films

Offical Trailer

Saka Nan Sepi

Saka Nan Sepi menceritakan kisah keluarga Othman yang pergi berkhemah di hutan, di mana anaknya Rozi dirasuk oleh Saka. Biarpun telah pergi berubat dengan bomoh Tok Kassim, namun Saka itu tetap mengikut mereka pulang ke rumah. Kehidupan Othman dan keluarganya hidup dalam ketakutan sejak Saka itu muncul, namun ketakutan mereka mulai hilang setelah menyedari Saka...


TAYANGAN DRAMA ‘HATI YANG DIKHIANATI’ DISAMBUNG SEMULA MULAI 22 OKTOBER 2021

Setelah lebih empat bulan direhatkan susulan perlaksanaan PKP 3.0, pihak Astro Prima kini dengan berbesar hati menyambung semula tayangan drama rantaian ‘Hati Yang Dikhianati’ atau ‘HYD’ yang bakal menemui penonton menerusi slot Tiara pada setiap hari Isnin hingga Jumaat, jam 6.00 petang mulai petang ini. Naskhah adaptasi ‘Mis Tres Hermanas’ versi Malaysia ini juga boleh distrim menerusi aplikasi Astro GO dan On Demand untuk pilihan yang lebih fleksibel. Sebelum direhatkan pada awal Jun lalu, drama ‘HYD’ sempat ditayangkan sehingga episod yang ke-40.

Pengarah terkenal, Bade Hj. Azmi telah diberi kepercayaan untuk memikul tugas sebagai pengarah bagi menggantikan sutradara Riza Baharuddin sekaligus menyambung penggambaran drama ‘HYD’ yang tertangguh akibat PKP. Untuk makluman, penglibatan Riza selaku pengarah adalah bermula episod pertama sehingga episod ke-35. Manakala Bade pula mengambil alih untuk meneruskan penggambaran bagi episod ke-36 dan seterusnya.

Drama ‘HYD’ mengetengahkan format interaktif ‘open-ended’ yang memberikan kuasa kepada netizen untuk menentukan plot twist dan kesudahan drama tersebut. Jalan penceritaan dan pembinaan watak turut dipengaruhi oleh maklum balas audiens dan rekod jumlah tontonan dari semasa ke semasa. Jumlah keseluruhan episod untuk drama adaptasi ini juga turut bergantung kepada penerimaan penonton.

Mengulas lanjut mengenai tayangan drama ‘HYD’ yang kini disambung semula, Norzeha Mohd Salleh selaku Pengurus Saluran Astro Prima berkata, “Alhamdulillah, setelah sekian lama direhatkan akhirnya naskhah ini kembali bersiaran menerusi slot Tiara. Walaupun kita masih belum menang dalam melawan Covid-19, namun kelonggaran yang diberikan ke atas sektor kreatif khususnya memberi sinar kepada kami untuk terus membawakan pelbagai kandungan serba baharu yang pastinya ditunggu-tunggu.

Mengambil iktibar hampir dua tahun Covid-19 menular, kami selaku pembekal kandungan utama di Malaysia tidak mahu membuang masa kerana fokus penting yang menjadi keutamaan kami adalah untuk bergerak ke hadapan bagi  merancakkan kembali industri seni hiburan tanah air menerusi penerbitan program-program menarik yang berkualiti.

Selain episod terkini drama rantaian ‘HYD’, pelbagai lagi kandungan hebat bakal menghiasi saluran Astro Prima tidak lama lagi. Semuanya sudahpun disusun rapi, hanya menanti giliran untuk diumumkan secara rasmi. Semoga sajian yang dipersembahkan ini dapat menggembirakan hati para penonton yang setia menyokong kami selama ini.”

Berkongsi sedikit pengalaman dan cabaran yang perlu dihadapi selaku Pengarah Drama ‘HYD’, Bade Hj. Azmi berkata, “Saya amat berbesar hati kerana  diberikan kepercayaan dan tanggungjawab untuk menyiapkan naskhah ikonik ‘Mis Tres Hermanas’ yang kini diadaptasi untuk versi tempatan.

Apabila sesebuah naskhah dari negara luar yang berjaya mencipta fenomena dibuat semula, peminat pastinya akan membuat perbandingan dengan karya asal kerana pendekatan di sana lebih ‘daring’ dan seksi. Cabarannya di sini ialah untuk menyuntik elemen budaya tempatan agar sesuai dengan sensitiviti dan adab resam masyarakat di Malaysia yang agak terbatas.

Daripada segi pematuhan SOP pula tidak banyak perbezaan yang ketara kerana pihak produksi sudahpun bersiap sedia dengan perancangan yang rapi dan tersusun berdasarkan pengalaman mengharungi pelbagai fasa PKP akibat Covid-19 sepanjang hampir dua tahun.

Saya juga perlu mengambil masa untuk mendekati barisan pelakon dan mengenali karekter masing-masing untuk membina ‘chemistry’. Input daripada pengarah sebelum ini juga amat membantu. Generasi pelakon muda sekarang tidak seperti generasi dahulu. Pelakon sekarang lebih ‘playful’, berani, berilmu dan menerima lebih banyak ‘exposure’ berbanding dahulu. Sifat pemalu di depan kamera juga dapat dikawal dengan baik serta tidak ‘reserved’. Jadi, ia memudahkan lagi kerja di set penggambaran.

Antara barisan pelakon yang membintangi drama bersiri ini termasuklah Isyariana, Amar Baharin, Mona Allen, Zamarul Hisham, Che Puan Syamim Farid, Afifah Nasir, Arena Wan, Shah Iskandar, Mia Nasir, Fazlina Ahmad Daud, Sahronizam Noor serta ramai lagi. Selain itu, pelakon popular Fendy Bakry juga turut dibawa masuk untuk menyertai barisan pelakon sedia ada bermula episod ke-41 dan seterusnya.

Drama ‘HYD’ berkisarkan kisah Iskandar, seorang abang yang bertanggungjawab dan sanggup mengorbankan pelajaran dan cita-citanya demi membesarkan adik-adiknya iaitu Syaz, Lisa dan Baby. Walaupun sukar, Iskandar gigih bekerja bersama isterinya, Maria di syarikat pembinaan kecilnya. Dugaan mula menimpa keluarga ini apabila Lisa bertembung dengan seorang arkitek muda bernama Elyas, dan cinta mula berputik. Tanpa pengetahuan Lisa, Maria pernah berselingkuh dengan Elyas. Maria kini nekad untuk menghalang hubungan Lisa dan Elyas.


Netflix Terus Tambah Barisan Pelakon Siri Aksi-Langsung ‘Avatar’

Susulan pemilihan Paul Sun-Hyung Lee sebagai Uncle Iroh, Netflix terus mengisi barisan pelakon untuk siri aksi-langsung Avatar: The Last Airbender yang akan datang. Perkhidmatan penstriman itu akhirnya telah menemui bintang muda yang sesuai untuk menggambarkan dua karakter utama siri ikonik itu.

Pendatang baru Elizabeth Yu (All My Love) dan Maria Zhang telah dipilih untuk membawa watak Puteri Negara Api, Azula dan pahlawan Kyoshi, Suki. Selain itu, Yvonne Chapman (Kung Fu), Tamlyn Tomita (Cobra Kai), dan Casey Camp-Horinek (Reservation Dogs) juga telah disahkan menyertai siri yang telah lama ditunggu-tunggu, yang kini sedang menjalani penggambaran di Vancouver.

Berikut adalah diskripsi rasmi watak-watak mereka:

Azula ( Elizabeth Yu) – dikenali sebagai puteri Negara Api yang sangat hebat dan perfeksionis. Dia tidak akan berhenti untuk memastikan kedudukannya sebagai pewaris takhta.
Suki (Maria Zhang) – ialah pemimpin Kyoshi Warriors yang menakutkan, pasukan pejuang wanita elit yang berdedikasi untuk melindungi komuniti mereka dan menegakkan cita-cita nama mereka, Avatar Kyoshi.
Yukari (Tamlyn Tomit) – datuk bandar yang sangat melindungi kampung kecilnya di Pulau Kyoshi, dan ibu Suki.
Avatar Kyoshi (Yvonne Chapman) – Pahlawan legenda yang terkenal dengan keberaniannya, kemahiran bertarung yang menakutkan dan dedikasi tanpa kompromi terhadap keadilan.
Gran Gran (Casey Camp-Horinek) – Nenek kepada Katara dan Sokka, digambarkan sebagai ketua puak yang bijak bagi Suku Air Selatan

Berdasarkan siri animasi Nickelodeon kegemaran peminat, Avatar: The Last Airbender akan diketuai oleh pelakon Filipina-Kanada Gordon Cormier (The Stand) sebagai Aang, Kiawentiio (Anne dengan E) sebagai Katara, Ian Ousley (Physical) sebagai Sokka, dan Dallas Liu (PEN15) sebagai Zuko. Menyertai mereka ialah Daniel Dae Kim sebagai Fire Lord Ozai, Paul Sun-Hyung Lee sebagai Uncle Iroh, Lim Kay Siu sebagai Gyatso, dan Ken Leung sebagai Komander Zhao.

Albert Kim (Sleepy Hollow) mengetuai projek ini dengan berkhidmat sebagai showrunner, penulis dan penerbit eksekutif. Dalam surat peribadinya kepada peminat, Kim menekankan kepentingan keaslian dan perwakilan serta tanggungjawab besar projek untuk menyampaikan cerita yang menonjolkan watak Asia dan Orang Asli.

Siri Netflix Avatar: The Last Airbender diterbitkan secara eksekutif oleh Dan Lin dan Lindsey Liberatore. Ia diarahkan oleh Michael Goi, Roseanne Liang, dan Jabba Raisaini, dengan Goi dan Liang, turut berkhidmat sebagai penerbit eksekutif.


Kisah Perkahwinan Terlarang Dalam Filem Seram Komedi JODOH SYAITAN

Da Motion Media bakal membawakan kepada penonton sebuah filem seram komedi berjudul Jodoh Syaitan, tayangan 5 MAC ini. Filem ini pasti meninggalkan kesan kepada penonton kerana ia merupakan persembahan terakhir Allahyarham Syed Umar Mokhtar bin Syed Mohd Redzuan, juga dikenali Abam Bocey sebagai seorang penghibur.

Jodoh Syaitan mengisahkan tentang Megat, seorang pemuda kampung yang sering menemui kegagalan dalam percintaan dan diminta ibunya, Mak Timah untuk pulang ke kampung kerana ingin mengahwinkannya dengan seorang gadis bernama Mawar.

Pada masa sama, Tok Salleh bersama dua pengikut setianya yang juga kawan Megat di kampung iaitu Awang dan Kulup sedang sibuk mencari mayat untuk dipaku, dengan harapan ia hidup semula untuk dijadikan isteri kepada Salleh bagi memenuhi hawa nafsunya.

Sofi Jikan memainkan peranan utama sebagai Megat. Turut membintangi filem ini adalah Aprena Manrose sebagai Mawar, allahyarham Abam Bocey sebagai Kulop, Jay Iswazir sebagai Awang, Kamarool Hj. Yusof sebagai Tok Salleh dan Fauziah Nawi sebagai Mak Timah.

Ismail Bob Hasim bertindak sebagai pengarah berdasarkan skrip yang ditulis oleh Epy Kodiang.


Pengiat Filem Berharap Kerajaan Contohi Eropah Bantu Industri Filem Selepas PKP

Pandemik Covid-19 telah memberi impak yang besar, baik dari segi kesihatan dan ekonomi. Antara yang terkesan adalah perniagaan hiburan, dan telah menimbulkan cabaran yang belum pernah dihadapi industri filem dan televisyen.

Justeru itu, beberapa negara Eropah segera bertindak dengan memperkenalkan langkah-langkah untuk membantu pekerja dan syarikat penerbitan yang terjejas akibat COVID-19 dan Langkah Kawalan Pergerakan (PKP) yang dikenakan.

Menurut laporan Astro Awani (via The Hollywood Reporter), negara-negara Eropah telah mengumumkan beberapa program khusus yang mensasarkan industri perfileman dan televisyen.

Astro Awani (via The Hollywood Reporter

Bagi pengarah filem, U-Wei Haji Saari, ketika seluruh dunia terkesan dengan pandemik COVID-19, ia merupakan masa untuk reboot atau reset nilai sinema negara.

Selain bantuan kerajaan, U-Wei berpendapat pihak yang perlu memainkan peranan selepas ini adalah stesen televisyen dan pawagam.

“Secara makronya selain bantuan dari kerajaan (baca Finas) dua entiti yang sangat boleh menolong adalah stesen televisyen dan pawagam. Mereka yang mengawal fasa terakhir iaitu tayangan. Jika dilihat selama ini adakah ada indikasi yang mereka menolong menaikan taraf perfileman kita?”

Pengarah dan pelakon, Sabri Yunus pula berpendapat, kerajaan memainkan peranan penting membangun semula industri ini yang terjejas teruk. Menurut pengarah kelahiran Kelantan itu, kerajaan bukan hanya perlu melihat dari sudut ekonomi semata-mata tetapi harus juga meneliti peranan filem dan drama untuk masyarakat dan negara.

“Kerajaaan harus ambil peluang ini untuk memperbaiki industri filem dan drama dengan menilai semula yang telah lepas dan mulakan sesuatu yang baru dalam semua hal. Kerajaan perlu melihat peranan filem dan drama sebagai wadah membangunkan jati diri bukan semata-mata hiburan untuk kelompok tertentu,” katanya.

Sabri mengambil contoh Jepun yang terkesan teruk ketika perang dunia kedua namun bangkit kembali bukan sahaja dari segi ekonomi dan teknologi tetapi juga dalam bidang seni serta budaya.

Manakala bagi pengarah filem Al-Jafree Md Yusop pulak berkata langkah drastik seperti yang diumumkan oleh badan pembangunan filem di eropah perlu dicontohi. Katanya, selepas lebih 20 hari Perintah Kawalan Pergerakan belum ada sebarang pengumuman dibuat oleh Finas untuk membantu mereka yang terlibat dalam industri filem dan drama.

“Kalau tengok di Eropah hampir semua badan pembangunan filem seperti CNC di Peranchis, Federal Film Board di Jerman, Austrian Film Institute dan banyak lagi dengan pantasnya mengumumkan langkah drastikc seperti emergency fund dan beberapa faedah lain.

“Itu yang kita harapkan dari Finas namun setakat ini tiada langkah drastik serta peruntukan khas ketika kala darurat ini,” katanya.


Aksi Yang Mendebarkan Serta Drama Dalam Gambar Terbaru PENINSULA

Sekuel Train to Busan, Peninsular telah mendedahkan gambar terbaru yang menunjukkan saat-saat yang menyedihkan bagi mereka yang kembali ke sisa runtuhan Korea, mereka yang terselamat dan yang telah menjadi gila.

Anda boleh saksikan gambar-gambar tersebut dibawah.

Peninsula dibintangi Kang Dong Won, Lee Jung Hyun, Lee Re, Kwon Hae Hyo, Kim Min Jae, dan Goo Kyo Hwan. Kang Dong Won akan memainkan peranan utama sebagai Jung Suk, karakter yang akan menentang keganasan Zombi bersama-sama Min Jung lakonan lakonan Lee Jung Hyun.

Pelakon kanak-kanak Lee Rae akan memainkan peranan sebagai Joon Yi, manakala aktor veteran, Kwon Hae Hyo akan membawakan peranan Kim Noh In, ahli kumpulan Ming Jung yang paling tua. Sementara itu, Kim Min Jae dan Goo Kyo Hwan akan membawakan peranan sebagai pasukan penyelamat.

Sekuel kali ini akan berlatarbelakangkan 4 tahun selepas kejadian Train To Busan dimana keseluruhan kawasan semenanjung menjadi tanah terbiar dan dikuasai zombi. Bagaimanapun terdapat segelitir manusia yang masih hidup, menanti untuk diselamatkan.

Peninsula akan ditayangkan di Korea Selatan pada musim panas ini.


The Conjuring: The Devil Made Me Do It & Space Jam: A New Legacy Akan Ditayangkan Secara Eksklusif di HBO GO

Dua filem terbaru Warner Bros., The Conjuring: The Devil Made Me Do It dan Space Jam: A New Legacy akan ditayangkan secara eksklusif di HBO GO.

The Conjuring: The Devil Made Me Do It

The Conjuring: The Devil Made Me Do It

Berdasarkan salah satu kes sensasi dari fail penyiasat paranormal sebenar Ed dan Lorraine Warren, The Conjuring: The Devil Made Me Do It akan memulakan tayangannya pada Jumaat ini, 27 Ogos. Minggu berikutnya, iaitu pada 3 September, juara bola keranjang dan ikon global LeBron James akan melakukan penggembaraan epik bersama Bugs Bunny dan Looney Tunes dalam filem sekuel Space Jam: A New Legacy.

The Conjuring: The Devil Made Me Do It

The Conjuring: The Devil Made Me Do It meneroka cerita seram yang menakutkan, kes pembunuhan dan kejahatan yang memberi kejutan kepada penyiasat paranormal Ed dan Lorraine Warrren. Kedua-dua pasangan tersebut terlibat dalam siasatan satu kes pembunuhan dimana seorang kanak-kanak lelaki telah menjadi suspek utama. Pertama kali dalam sejarah Amerika Syarikat, suspek utama mendakwa dirinya dirasuk syaitan dalam usaha mempertahankan diri semasa perbicaraan di mahkamah.

The Conjuring: The Devil Made Me Do It

James Wan dan Peter Safran kembali bekerjasama sebagai penerbit, manakala pengarah The Curse of La Llorona, Michael Chaves akan bertindak selaku pengarah berdasarkan skrip yang ditulis oleh David Leslie Johnson-McGoldrick. Richard Brener, Dave Neustadter, Victoria Palmeri, Michael Clear, Judson Scott, dan Michelle Morrissey menjadi penerbit eksekutif filem ini.

Space Jam: A New Legacy menyaksikan LeBron dan anak lelakinya Cole, yang mempunyai cita-cita untuk menjadi pembangun permainan video, terperangkap dalam dunia digital disebabkan oleh algoritma penyangak bernama Al-G Rhythm. Bintang sukan itu harus memimpin Bugs Bunny , Daffy Duck, Porky Pig, Lola Bunny dan watak Tunes lain yang tidak berdisiplin untuk menewaskan pemain digital Al-G di gelanggang bola keranjang dalam usaha untuk pulang dan menyelamatkan dunia.

Selain James, Space Jam: A New Legacy turut menampilkan pemain bola kerajang NBA serta bintang The Walking Dead, Sonequa Martin-Green sebagai isterinya, Kamiyah dan pelakon Avengers: Endgame, Don Cheadle sebagai Al-G.

James turut berfungsi sebagai penerbit bersama penulis/pengarah Black Panther Ryan Coogler, Maverick Carter dan Duncan Henderson, manakala Sev Ohanian, Zinzi Coogler, Allison Abbate, Jesse Ehrman, Jamal Henderson, Spencer Beighley, Lin, Nance dan Ivan Reitman menjadi penerbit eksekutif.


Ejen Ali The Movie Terus Ungguli Carta Box Office Tempatan, Raih RM6.4 Juta Dalam Tempoh 3 Hari

Ejen Ali The Movie terus mencatat kutipan memberangsangkan apabila berjaya meraih RM6.4 juta dalam tempoh tiga hari tayangannya. Kutipan tersebut merangkumi pawagam-pawagam di Malaysia, Singapura dan Brunei.

Menurut Ketua Pegawai Eksekutif Primeworks Studios, Datuk Ahmad Izham Omar, jumlah yang dicatatkan itu di luar jangkaan dan berharap kutipan akan bertambah kerana cuti sekolah yang sudah bermula.

“Terima kasih atas sokongan yang diberikan terhadap produk filem Malaysia. Dari awal lagi kami sangat terkejut dengan sambutan luar biasa ini dan menerima banyak maklum balas positif daripada penonton.

“Malah, apa yang membuatkan kami lebih bersemangat adalah ramai mengatakan kualiti filem ini mengalahkan filem antarabangsa. Saya berharap, angka ini akan bertambah sepanjang musim cuti sekolah ini,” katanya.

Sebelum ini, filem animasi terbitan WAU Animation dan Primeworks Studios, Ejen Ali The Movie mengungguli tempat pertama dalam carta filem pecah panggung tempatan dengan kutipan melebihi RM1.8 juta selepas hari pertama ditayangkan.

Catatan kutipan itu juga sekaligus mencatat rekod baru bagi kutipan hari pertama untuk filem animasi tempatan sejak tayangan pertama.


Filem Thor: Ragnarok Bakal Mengugurkan Dua Karakter Utama?

Walaupun masih dalam peringkat pre-produksi, terdapat ura-ura yang mengatakan 2 karakter yang diminati peminat filem Marvel terutamanya Thor akan digugurkan dalam filem terbaru, Thor:Ragnarok.

Karakter yang dimaksudkan adalah Volstagg dan Fandral. Mereka berdua adalah rakan sepejuangan Thor dan kerap membantu Thor dalam pertempuran dan menyelamatkan Thor dari masalah. Menurut salah seorang aktor yang membawa karakter tersebut, Zachary Levi yang membawa karakter Fandral, dia masih belum menerima berita mengenai penglibatannya dalam filem terbaru ini dan berharap agar dapat terlibat dalam sekuel ketiga filem Thor.

Thor: Ragnarok masih dalam perancangan awal, namun begitu hampir kesemua pelakon utama telah dipanggil untuk terlibat dalam projek terbaru ini, samada sebagai pelakon tambahan ataupaun muncul sebagai watak cameo dalam filem.

Namun begitu, terdapat juga beberapa karakter yang masih samar-samar samada mereka terlibat ataupun tidak. Dalam empat rakan Thor, hanya Lady Sif (Lakonan Jaimie Alexander) yang mengesahkan akan terlibat dalam filem ini, manakala Hogun, Volstagg dan Fandral masih belum disahkan akan terlibat ataupun tidak. Jika terlibat pun kemungkinan sebagai watak kecil sahaja.

Keempat-empat pahlawan ini memainkan peranan penting dalam filem Thor terutamannya filem Thor yang pertama iaitu Thor (2011) dimana mereka membantu Thor menentang penjahat yang menyerang sebuah pekan kecil dalam filem tersebut, malah dalam filem Thor: The Dark World, mereka membantu Thor melarikan Loki dari penjara.

Filem ketiga Thor ini juga bakal menampilkan Hulk sebagai karakter utama dan filem filem Ragnarok ini dikatakan sebagai filem persediaan untuk filem Marvel akan datang iaitu Infinity War.


[TRAILER] Jeffrey Dean Morgan Bintangi Filem Seram “The Unholy” Terbitan Sony

Sony Pictures telah melancarkan trailer rasmi filem seram supernatural bertajuk “The Unholy“, lakonan Jeffrey Dean Morgan (The Walking Dead) dan William Sadler.

Filem seram ini berdasarkan novel popular “Shrine” karya James Herbert, dan diterbitkan pembikin filem “Evil Dead”, Sam Raimi menerusi syarikat produksinya Ghost House. “The Unholy” akan ditayangkan di Amerika Syarikat pada 2 April ini. Tarikh tayangan di Malaysia tidak diketahui.

Dalam trailer terbaru, watak lakonan Morgan cuba menyiasat penyembuhan misteri seorang gadis muda yang mendakwa bahawa dia kononnya melakukan keajaiban atas nama ‘Virgin Mary’. Namun, keajaiban tersebut sebenarnya tidak suci, dan mereka segera mengentahui bahawa ada sesuatu yang lebih menyeramkan dan gelap yang akan memesong kepercayaan seseorang.

“The Unholy” mengikuti kisah Alice, seorang gadis muda yang cacat pendengaran. Namun selepas dikunjungi ‘Virgin Mary’, dia mampu mendengar, berbicara dan menyembuhkan penyakit. Berita mengenainya tersebar, dan ramai orang datang untuk melihat keajaibannya.

Seorang wartawan (Jeffrey Dean Morgan), yang cuba menghidupkan kembali kariernya, datang ke bandar kecil New England untuk menyiasat. Ketika peristiwa menakutkan mulai terjadi di kawasan sekeliling, dia mulai bertanya apakah fenomena ini disebabkan ‘Virgin Mary’ atau sesuatu yang lebih menyeramkan.

Menyertai Morgan adalah William Sadler (Bill & Ted’s Bogus Journey), Katie Aselton (Legion), Cary Elwes (Saw), Christine Adams (Black Lightning), dan Diogo Morgado (The Bible).

“The Unholy” ditulis dan diarahkan oleh Evan Spiliotopoulos (Beauty and the Beast, Snake Eyes), dan diterbitkan Ghoust House (Drag Me to Hell) dan Robert Tapert (The Evil Dead).


Trailer Filem Animasi The Addams Family Telah Dilancarkan!

Metro-Goldwyn-Mayer telah melancarkan trailer terbaru filem animasi seram komedi The Addams Family. Anda boleh tonton trailer tersebut dipemain video dibawah.

Filem ini disuarakan oleh pemenang anugerah Golden Globe Oscar Isaac yang memainkan peranan sebagai Gomez Addams. Dia turut disertai Charlize Theron sebagai Morticia Addams, Chloë Grace Moretz sebagai Wednesday Addams, Finn Wolfhard sebagai Pugsley Addams, Nick Kroll sebagai Uncle Fester, Bette Midler sebagai Grandma, Elsie Fisher sebagai Margaux, dan pemenang anugerah Academy, Allison Janney sebagai musuh ketat keluarga Addams, Margaux Needler.

Conrad Vernon dan Greg Tiernan bertindak selaku pengarah, manakala skrip ditulis oleh Matt Lieberman berdasarkan siri kartun ikonik Addams Family. Vernon turut menerbitkan filem ini bersama-sama Gail Berman dan Alex Schwartz.

The Addams Family mengisahkan tentang Keluarga Addams yang sedang dalam persiapan menyambut kedatangan saudara mereka untuk sambutan besar-besaran tetapi pada masa yang sama, mereka perlu berdepan dengan seorang hos rancangan realiti TV yang tamak.

Filem ini dijangka akan menemui penonton tempata mulai 31 Oktober ini.


Bintang Mighty Morphin Power Rangers Mahu Netflix Hasilkan Siri Reunion Yang Menampilkan Pelakon Asal

Sudah bertahun khabar angin mengenai siri ‘reunion’ Power Rangers yang menampilkan pelakon-pelakon asal, namun tiada sebarang perkembangan rasmi sehinggakini. Bagaimanapun, peminat masih tidak putus harapan dah berharap ia akan dapat direaliasasikan dimasa hadapan.

Bagi pelakon asal Blue Ranger, David Yost, dia bersetuju dengan kehendak peminat dan berharap suatu hari nanti sebuah siri Power Rangers bakal dihasilkan dan dibintangi barisan pelakon asal.

Ketika diwawancara bersama Zia Comics komik baru-baru ini, Yost membincangkan banyak pekara termasuk kemungkinan siri kumpulan asal Power Rangers bersama Netflix.

Menurutnya, dia dan rakan-rakannya pernah meminta untuk dihasilkan siri ‘reunion’, tetapi tiada apa-apa yang berlaku, dan dia berharap sebuah siri istimewa berskala kecil akan dihasilkan dimasa hadapan sempena ulang tahun ke-30 Power Rangers, dan

“(Laughs), I mean it’s definitely a rumor, and it’s probably a rumor on my end, but you know I just think it would be great because we’re creeping up on our 30-year anniversary of the original cast and for years we’ve been asked to do a reunion and nothing’s happened,”

“They didn’t take advantage of it at the 25-year reunion, which I don’t know why they didn’t, but, it would be nice to film kind of a limited series.”

“Maybe 7 episodes or 8 episodes for Netflix and, you know, sort of spend time with each character and see who those characters are and to have like 2 episodes where the first episode and the last episode sort of involves everybody together but the in-between episodes can sort of dive off into each character and see where they’re at and what they’re up to,”

Setakat ini, hanya beberapa pelakon asal telah dipanggil untuk membintangi siri-siri Power Rangers terbaru. Jason David Frank kembali meneruskan karakternya sebagai Tommy bersama-sama beberapa legenda Ranger dalam siri Dimensions in Danger, manakala Austin St. John akan muncul dalam siri Beast Morphers. Setakat ini, tiada siri yang menghimpunkan keseluruhan pelakon asal.

Jadi kepada para peminat Power Rangers, andakah anda berminat untuk melihat sebuah siri ‘reunion’? kongsikan pendapat anda.


Rizal Halim Tarik Diri Dari Mengarahkan Filem Keluang Man, Mohon Maaf Pada Rakan Artis Di Singapura & Indonesia

Pengarah filem, Rizal Halim yang pernah mengarah filem di Australia mengambil keputusan tarik diri daripada mengarah filem terbaru yang adaptasi siri kartun televisyen popular, Keluang Man.

Jelasnya, dia berpandangan projek filem baru itu dapat membantu menaikkan semula jenama kartun itu di layar perak selain menarik perhatian peminat generasi baru.

“Niat pada awalnya adalah mahu membantu satu sama lain antara saya dengan produser, pemegang IP (Harta Intelek) jenama kartun itu termasuk rakan artis yang sudah teruja untuk turut serta,” katanya kepada Astro Gempak.

Bagaimanapun, Rizal menyatakan wujud sebab tertentu dalam perbincangan terbabit yang menyebabkan dia tarik diri.

“Ada rakan artis di Singapura dan Indonesia teruja nak berlakon filem ini termasuk ada yang sudah membuat latihan berlakon. Apapun saya mohon maaf pada mereka kerana saya tarik diri,” katanya.

Rizal merupakan pengarah filem tempatan pertama yang mengarah filem di Australia menerusi Lurking Woods yang ditayangkan di sini pada tahun lalu.

“Saya nampak cerita seperti Keluang Man yang sudah ada jenama dan peminat boleh jadi besar jika ia dijadikan sebuah filem. Plot sebegini lebih mudah sebenarnya untuk tarik perhatian penonton ke pawagam,”

Meskipun tiada rezeki bersama Keluang Man, Rizal tetap bersemangat dengan filem keduanya, Tainted Getaway, yang membawa genre romantik aksi yang dijangka tayangan pada tahun depan.


Trailer LEGO Star Wars Terrifying Tales: Setiap Cerita Ada Sisi Gelap

Disney+ telah mendedahkan trailer rasmi untuk filem pendek animasi istimewa sempena Halloween bertajuk LEGO Star Wars Terrifying Tales, yang akan tersedia di laman streaming pada 1 Oktober ini.

Trailer tersebut, yang anda boleh lihat dibawah, memberikan pandangan pertama kepada peminat mengenai tiga kisah yang menyeronokkan dalam filem khas itu. Ia juga menampilkan Poe Dameron dan BB-8 ketika mereka terjebak di planet Mustafar bersama Graballa the Hutt dan pelayan setia Darth Vader, Vaneé yang mengiringi mereka melawat hotel pertama Sith.

LEGO Star Wars Terrifying Tales ditulis dan diterbitkan oleh David Shayne, dengan Ken Cunningham berkhidmat sebagai pengarah. Filem istimewa ini menampilkan suara Jake Green sebagai Poe Dameron; Raphael Alejandro sebagai Dekan; Dana Snyder sebagai Graballa the Hutt; Tony Hale sebagai Vaneé; Christian Slater sebagai Ren; Trevor Devall sebagai Emperor Palpatine; Mary Elizabeth McGlynn sebagai NI-L8; dan Matt Sloan sebagai Darth Vader.

“After the events of ‘The Rise of Skywalker,’ Poe and BB-8 must make an emergency landing on the volcanic planet Mustafar where they meet the greedy and conniving Graballa the Hutt who has purchased Darth Vader’s castle and is renovating it into the galaxy’s first all-inclusive Sith-inspired luxury hotel,” reads the official synopsis. “While waiting for his X-wing to be repaired, Poe, BB-8, Graballa, and Dean (a plucky and courageous young boy who works as Graballa’s mechanic) venture deep into the mysterious castle with Vader’s loyal servant, Vaneé.  Along the way, Vaneé shares three creepy stories linked to ancient artifacts and iconic villains from across all eras of Star Wars. As Vaneé spins his tales and lures our heroes deeper into the shadowy underbelly of the castle, a sinister plan emerges. With the help of Dean, Poe and BB-8 will have to face their fears, stop an ancient evil from rising, and escape to make it back to their friends.”


Monsta Tangguh Pelancaran “Mechamato Movie”

Pandemik COVID-19 turut memberi kesan kepada industri animasi tanah air.

Menerusi perkongsian di media sosial Facebook, CEO Monsta Nizam Razak mendedahkan bahawa mereka terpaksa menunda rilis Mechamato dari tahun ini ke tahun hadapan. Ini termasuklah Mechamato Movie dan siri Mechamato.

Menurutnya lagi, pandemik COVID-19 telah menganggu perancangan dan produktiviti mereka meskipun menjalankan kerja-kerja dirumah. Malah, keadaan pasaran yang tidak menentu turut menjadi faktor kepada penundaan filem animasi terbaru Monsta itu.

Berikut adalah kenyataan dari Nizam Razak:

Berita sedih untuk peminat. Disebabkan pandemik COVID-19, Monsta terpaksa menundakan rilis Mechamato tahun ini. Produktiviti dan perancangan kami terganggu disebabkan WFH (work from home) dan keadaan market yang tidak menentu.

Sebenarnya kami merancang untuk mengeluarkan Mechamato Movie akhir tahun 2020 ini, dan kemudian disusuli oleh Mechamato Series. Disebab keadaan yang tidak menentu, Mechamato Movie akan dianjak ke 2021 dan kemudian akan disusuli oleh Mechamato Series.

Ada berita gembira untuk peminat BoBoiBoy. Kami sedang dalam perancangan untuk BoBoiBoy baru yang dikenali sebagai B.I.G. Untuk pengetahuan peminat semua, B.I.G. bukanlah BoBoiBoy Galaxy Musim 2. BoBoiBoy Galaxy Musim 2 hanya akan ada dalam bentuk komik buat masa ini.

Kami di Monsta meminta maaf diatas pertukaran perancangan ini. Kami sendiri sudah bersemangat untuk pelancaran Mechamato Movie 2020 tetapi, kami hanya boleh merancang, Tuhan yang menentukan.

Diharap anda semua akan terus berikan sokongan. Tahun 2021 hanya 6 bulan sahaja lagi! Kami akan terus berusaha untuk lakukan yang terbaik!

Jadi kepada peminat animasi Monsta, diharapkan anda bersabar menanti pelancaran animasi terbaru Mechamato.

Facebook post dari Nizam Razak:  https://www.facebook.com/photo.php?fbid=10160151144283438


Video Set Penggambaran VENOM 2 Paparkan Keganasan Carnage

Beberapa hari yang lalu, gambar terbaru Cletus Kasady aka Carnage lakonan Woody Harrelson, telahpun tersebar diserata internet. Kini beberapa video dari set penggambaran Venom 2 pula turut bocor. Antara yang dipaparkan adalah sesi penggambaran yang melibatkan Carnage, yang mana ia menunjukkan aksi keganasan yang bakal dipaparkan dalam filem akan datang. Anda boleh saksikan video-video dari set penggambaran dibawah,

Venom 2 dibintangi Tom Hardy yang kembali membawa wataknya sebagai Eddie Brock / Venom. Dia akan bersama-sama Michelle Williams sebagai Anne Weying, Woody Harrelson sebagai Cletus Kasady a.k.a Carnage, Naomie Harris sebagai Frances Barrison, aka Shriek dan Reid Scott sebagai Dan Lewis, teman lelaki Anne Weying.

Andy Serkis menggambilalih kerusi pengarahan dari Ruben Fleischer. Manakala skrip pula ditulis oleh Kelly Marcel. Setakat ini plot filem masih lagi tidak diketahui, tetapi berkemungkina  ia akan membawa penonton melihat pertembungan diantara Venom dan musuhnya iaitu Carnage.
Venom 2 kini sedang menjalani penggambaran di San Francisco dan Sony Pictures menetapkan tarikh tayangan iaitu pada 2 Oktober 202.
Interesting behind the scenes videos of venom 2. What do you think is happening. from r/MarvelStudiosSpoilers

Ig @venom_media Another venom 2 set video. If you listen you can hear someone shout "you want me to come up and show you a real fight”.#W3RV3N0M2 #inhardywetrust #venom #eddiebrock #woodyharrelson #carnage #andyserkis #marvel #marveluniverse #marvelcomics #tomhardy pic.twitter.com/LbQhylED6q
— Tom_Hardy_Italia (@Tom_Hardy_Itali) February 17, 2020

😲😲😲😍😍😍Ig @wesirvi #tomhardy #alcapone #fonzo #venom 🐍 🕷 🕸 #alfiesolomon #PeakyBlinders #christmascarol #CharlotteRiley #venom2 🐍 🕷 🕸 #V2 pic.twitter.com/yYSDNWQzqR
— Tom_Hardy_Italia (@Tom_Hardy_Itali) February 19, 2020

https://twitter.com/ETHXTomHardy/status/1229382403254255622?s=20


Nikmati Tayangan Perdana K-drama Terhebat Pada Hari Sama Dengan Korea Di Astro Bulan Ogos Ini

Pada bulan Ogos ini, semua peminat K-drama boleh menikmati drama-drama terbaharu Korea seperti drama romantik, seram mendebarkan, aksi jenayah dan drama keluarga di Astro melalui KBS World (Saluran 392 HD), One (Saluran 393 HD), Oh!K (Saluran 394 HD), dan tvN (Saluran 395 HD). Kesemua episod juga boleh distrim pada bila-bila masa, di mana jua, melalui On Demand dan Astro GO.

Peminat boleh menyaksikan drama Korea yang ditayangkan pada hari sama dengan Korea, termasuk:

The Road: The Tragedy of One (Khamis & Jumaat) – tvN (saluran 395 HD)

The Tragedy of One adalah sebuah drama misteri mengenai kejadian tragis yang terjadi pada suatu malam dalam hujan lebat – dan bagaimana keheningan dan penyembunyian yang terjadi menimbulkan banyak rahsia yang terjerat dan meninggalkan tragedi lebih lanjut setelah mereka muncul.

Ji Jin Hee membintangi drama ini sebagai Baek Soo Hyun, penyiar Korea yang paling dipercayai, yang hanya bercakap benar. Yoon Se Ah akan berperanan sebagai isterinya Seo Eun Soo, pewaris chaebol yang merupakan anak perempuan Seo Gi Tae (Chun Ho Jin), ketua salah satu konglomerat terbesar Korea.

Police University (12 Ogos) – KBS World (saluran 392 HD)

Police University akan menceritakan kisah penyiasatan huru-hara yang berlaku ketika seorang profesor di universiti polis elit bekerjasama dengan pelajarnya – salah satunya adalah bekas penggodam yang genius. Jinyoung dan Krystal akan memainkan peranan sebagai pelajar universiti, Kang Sun Ho dan Oh Kang Hee, sementara Cha Tae Hyun memainkan watak detektif yang bersemangat dan profesor Yoo Dong Man.

The Second Husband (10 Ogos) – Oh!K (saluran 394 HD).

Sun-Hwa (Uhm Hyun-Kyung) telah berpacaran dengan Sang-Hyeok (Han Ki-Woong) selama bertahun-tahun dan mereka mempunyai bayi, tetapi Sang-Hyeok menjalin hubungan sulit dengan Jae-Kyung (Oh Seung-A), yang ayahnya menjalankan syarikat gula-gula. Untuk cita-cita peribadinya, Sang-Hyeok meninggalkan Sun-Hwa dan bayi mereka. Nasib Sun-Hwa bertambah buruk apabila bayinya mati dan dia dituduh membunuh. Sun-Hwa kemudian bertemu Jae-Min (Cha Seo-Won), yang merupakan saudara tiri Jae-Kyung. Dia jatuh cinta dengan Sun-Hwa.

Check out The Event (19 Ogos) – Oh!K (saluran 394 HD).

Ha Song-Yi (Bang Min-Ah) mempunyai keperibadian yang cerah dan jujur. Dia bekerja sebagai penyelaras taman botani. Teman lelakinya adalah Park Do-Gyeom (Kwon Hwa-Woon), tetapi dia tiba-tiba memutuskan percintaan dengan kekasihnya dan dia masih mempunyai hati yang patah dari perpisahan itu.

Suatu hari, dia mengetahui bahawa dia memenangi acara percutian pasangan. Ha Song-Yi dan Park Do-Gyeom mengambil bahagian dalam perjalanan pasangan itu, dengan berpura-pura bahawa mereka masih lagi teman lelaki dan teman wanita. Sementara itu, Seo Ji-Kang (An Woo-Yeon), yang merupakan penulis esei, menjadi pemandu pelancong untuk perjalanan pasangan ini. Di sana, dia bertemu dengan Ha Song-Yi dan menjadi tertarik padanya.

Lovers of the Red Sky (31 Ogos) – One (saluran 393 HD).

Ditetapkan pada zaman Joseon, Hong Cheon Ki adalah pelukis wanita dengan bakat melukis yang genius. Dia terpilih sebagai pelukis wanita pertama Dohwaseo (Akademi Lukisan Diraja Korea). Hong Cheon Ki juga mempunyai penampilan yang cantik dan keperibadian yang cerah. Baginya, melukis adalah segalanya. Suatu hari, dia bertemu dengan Ha Ram.

Ha Ram adalah seorang pegawai di Seowoongwan, sebuah pejabat yang bertanggungjawab terhadap astronomi, geografi, seni ramalan, dan meteorologi. Ketika dia masih muda, satu kemalangan menyebabkan dia menjadi buta. Hong Cheon Ki jatuh cinta padanya dan dia kisah dengan keadaan lelaki itu. Hong Cheon Ki kerap muncul di hadapan Ha Ram dan dia mendapati dirinya menunggunya.


Senarai Penuh Pencalonan Oscar Ke – 90

Selepas berminggu menapis filem-filem yang bakal tercalon dalam anugerah paling berprestij Hollywood, akhirnya senarai penuh pencalonan Oscar ke-90 telahpun diumumkan.

Tiffany Haddish dan Andy Serkis telah menjadi hos di majlis pengumuman senarai pencalonan Oscar sebentar tadi. Jimmy Kimmel akan menjadi hos buat kali kedua berturut-turut di majlis penyampaian anugerah yang bakal berlangsung pada 4 Mac 2018 bertempat di Dolby Theatre at Hollywood & Highland Center, Hollywood.

Mendahului senarai pencalonan adalah filem The Shape of Water apabila dicalonkan 13 pencalonan termasuklah di kategori Filem Terbaik dan Pengarah Terbaik. manakala Get Out tercalon dalam 3 kategori utama iaitu Filem Terbaik, Pengarah Terbaik dan Pelakon Lelaki Terbaik

Acara gilang-gemilang ini akan ditayangkan diseluruh dunia termasuk negara Malaysia. Berikut adalah senarai penuh pencalonan Oscar ke-90.

BEST PICTURE
CALL ME BY YOUR NAME
DARKEST HOUR
DUNKIRK
GET OUT
LADY BIRD
PHANTOM THREAD
THE POST
THE SHAPE OF WATER
THREE BILLBOARDS OUTSIDE EBBING, MISSOURI

ACHIEVEMENT IN DIRECTING
DUNKIRK – Christopher Nolan
GET OUT – Jordan Peele
LADY BIRD – Greta Gerwig
PHANTOM THREAD – Paul Thomas Anderson
THE SHAPE OF WATER – Guillermo del Toro

PERFORMANCE BY AN ACTOR IN A LEADING ROLE
TIMOTHÉE CHALAMET – Call Me by Your Name
DANIEL DAY-LEWIS – Phantom Thread
DANIEL KALUUYA – Get Out
GARY OLDMAN – Darkest Hour
DENZEL WASHINGTON – Roman J. Israel, Esq.

PERFORMANCE BY AN ACTRESS IN A LEADING ROLE
SALLY HAWKINS – The Shape of Water
FRANCES MCDORMAND – Three Billboards Outside Ebbing, Missouri
MARGOT ROBBIE – I, Tonya
SAOIRSE RONAN – Lady Bird
MERYL STREEP – The Post

PERFORMANCE BY AN ACTOR IN A SUPPORTING ROLE
WILLEM DAFOE  – The Florida Project
WOODY HARRELSON – Three Billboards Outside Ebbing, Missouri
RICHARD JENKINS – The Shape of Water
CHRISTOPHER PLUMMER – All the Money in the World
SAM ROCKWELL – Three Billboards outside Ebbing, Missouri

PERFORMANCE BY AN ACTRESS IN A SUPPORTING ROLE
MARY J. BLIGE – Mudbound
ALLISON JANNEY – I, Tonya
LESLEY MANVILLE – Phantom Thread
LAURIE METCALF – Lady Bird
OCTAVIA SPENCER – The Shape of Water

WRITING (ADAPTED SCREENPLAY)
CALL ME BY YOUR NAME
Screenplay by James Ivory
THE DISASTER ARTIST
Screenplay by Scott Neustadter & Michael H. Weber
LOGAN
Screenplay by Scott Frank & James Mangold and Michael Green; Story by James Mangold
MOLLY’S GAME
Written for the screen by Aaron Sorkin
MUDBOUND
Screenplay by Virgil Williams and Dee Rees

WRITING (ORIGINAL SCREENPLAY)
THE BIG SICK
Written by Emily V. Gordon & Kumail Nanjiani
GET OUT
Written by Jordan Peele
LADY BIRD
Written by Greta Gerwig
THE SHAPE OF WATER
Screenplay by Guillermo del Toro & Vanessa Taylor; Story by Guillermo del Toro
THREE BILLBOARDS OUTSIDE EBBING, MISSOURI
Written by Martin McDonagh

BEST FOREIGN LANGUAGE FILM
A FANTASTIC WOMAN – Chile
THE INSULT – Lebanon
LOVELESS – Russia
ON BODY AND SOUL – Hungary
THE SQUARE – Sweden

BEST ANIMATED FEATURE FILM
THE BOSS BABY
THE BREADWINNER
COCO
FERDINAND
LOVING VINCENT

ACHIEVEMENT IN PRODUCTION DESIGN
BEAUTY AND THE BEAST
Production Design: Sarah Greenwood; Set Decoration: Katie Spencer
BLADE RUNNER 2049
Production Design: Dennis Gassner; Set Decoration: Alessandra Querzola
DARKEST HOUR
Production Design: Sarah Greenwood; Set Decoration: Katie Spencer
DUNKIRK
Production Design: Nathan Crowley; Set Decoration: Gary Fettis
THE SHAPE OF WATER
Production Design: Paul Denham Austerberry; Set Decoration: Shane Vieau and Jeff Melvin

ACHIEVEMENT IN CINEMATOGRAPHY
BLADE RUNNER 2049
Roger A. Deakins
DARKEST HOUR
Bruno Delbonnel
DUNKIRK
Hoyte van Hoytema
MUDBOUND
Rachel Morrison
THE SHAPE OF WATER
Dan Laustsen

ACHIEVEMENT IN COSTUME DESIGN
BEAUTY AND THE BEAST
Jacqueline Durran
DARKEST HOUR
Jacqueline Durran
PHANTOM THREAD
Mark Bridges
THE SHAPE OF WATER
Luis Sequeira
VICTORIA & ABDUL
Consolata Boyle

ACHIEVEMENT IN FILM EDITING
BABY DRIVER
Paul Machliss and Jonathan Amos
DUNKIRK
Lee Smith
I, TONYA
Tatiana S. Riegel
THE SHAPE OF WATER
Sidney Wolinsky
THREE BILLBOARDS OUTSIDE EBBING, MISSOURI
Jon Gregory

BEST DOCUMENTARY (FEATURE)
ABACUS: SMALL ENOUGH TO JAIL
Steve James, Mark Mitten and Julie Goldman
FACES PLACES
Agnès Varda, JR and Rosalie Varda
ICARUS
Bryan Fogel and Dan Cogan
LAST MEN IN ALEPPO
Feras Fayyad, Kareem Abeed and Søren Steen Jespersen
STRONG ISLAND
Yance Ford and Joslyn Barnes

ACHIEVEMENT IN MAKEUP AND HAIRSTYLING
DARKEST HOUR
Kazuhiro Tsuji, David Malinowski and Lucy Sibbick
VICTORIA & ABDUL
Daniel Phillips and Lou Sheppard
WONDER
Arjen Tuiten

ACHIEVEMENT IN MUSIC (ORIGINAL SCORE)
DUNKIRK
Hans Zimmer
PHANTOM THREAD
Jonny Greenwood
THE SHAPE OF WATER
Alexandre Desplat
STAR WARS: THE LAST JEDI
John Williams
THREE BILLBOARDS OUTSIDE EBBING, MISSOURI
Carter Burwell

ACHIEVEMENT IN MUSIC (ORIGINAL SONG)
MIGHTY RIVER
from Mudbound; Music and Lyric by Mary J. Blige, Raphael Saadiq and Taura Stinson
MYSTERY OF LOVE
from Call Me by Your Name; Music and Lyric by Sufjan Stevens
REMEMBER ME
from Coco; Music and Lyric by Kristen Anderson-Lopez and Robert Lopez
STAND UP FOR SOMETHING
from Marshall; Music by Diane Warren; Lyric by Lonnie R. Lynn and Diane Warren
THIS IS ME
from The Greatest Showman; Music and Lyric by Benj Pasek and Justin Paul

ACHIEVEMENT IN SOUND MIXING
BABY DRIVER
Julian Slater, Tim Cavagin and Mary H. Ellis
BLADE RUNNER 2049
Ron Bartlett, Doug Hemphill and Mac Ruth
DUNKIRK
Mark Weingarten, Gregg Landaker and Gary A. Rizzo
THE SHAPE OF WATER
Christian Cooke, Brad Zoern and Glen Gauthier
STAR WARS: THE LAST JEDI
David Parker, Michael Semanick, Ren Klyce and Stuart Wilson

ACHIEVEMENT IN SOUND EDITING
BABY DRIVER
Julian Slater
BLADE RUNNER 2049
Mark Mangini and Theo Green
DUNKIRK
Richard King and Alex Gibson
THE SHAPE OF WATER
Nathan Robitaille and Nelson Ferreira
STAR WARS: THE LAST JEDI
Matthew Wood and Ren Klyce

ACHIEVEMENT IN VISUAL EFFECTS
BLADE RUNNER 2049
John Nelson, Gerd Nefzer, Paul Lambert and Richard R. Hoover
GUARDIANS OF THE GALAXY VOL. 2
Christopher Townsend, Guy Williams, Jonathan Fawkner and Dan Sudick
KONG: SKULL ISLAND
Stephen Rosenbaum, Jeff White, Scott Benza and Mike Meinardus
STAR WARS: THE LAST JEDI
Ben Morris, Mike Mulholland, Neal Scanlan and Chris Corbould
WAR FOR THE PLANET OF THE APES
Joe Letteri, Daniel Barrett, Dan Lemmon and Joel Whist

BEST DOCUMENTARY (SHORT SUBJECT)
EDITH+EDDIE
Laura Checkoway and Thomas Lee Wright
HEAVEN IS A TRAFFIC JAM ON THE 405
Frank Stiefel
HEROIN(E)
Elaine McMillion Sheldon and Kerrin Sheldon
KNIFE SKILLS
Thomas Lennon
TRAFFIC STOP
Kate Davis and David Heilbroner

BEST SHORT FILM (LIVE ACTION)
DEKALB ELEMENTARY
Reed Van Dyk
THE ELEVEN O’CLOCK
Derin Seale and Josh Lawson
MY NEPHEW EMMETT
Kevin Wilson, Jr.
THE SILENT CHILD
Chris Overton and Rachel Shenton
WATU WOTE/ALL OF US
Katja Benrath and Tobias Rosen

BEST SHORT FILM (ANIMATED)
DEAR BASKETBALL
Glen Keane and Kobe Bryant
GARDEN PARTY
Victor Caire and Gabriel Grapperon
LOU
Dave Mullins and Dana Murray
NEGATIVE SPACE
Max Porter and Ru Kuwahata
REVOLTING RHYMES
Jakob Schuh and Jan Lachauer


Beberapa Gambar Dari Siri WHAT…IF? Telah Tersebar Di Laman Sosial

Beberapa gambar dari rakaman siri animasi Marvel What…IF? yang ditayangkan di Expo D23 yang lalu, telah mula tersebar dilaman sosial. Gambar-gambar tersebut menunjukkan pandangan pertama Peggy Carter sebagai Captain Marvel, Captain America sebagai Zombi, T’Challa sebagai Star-Lord dan banyak lagi. Anda boleh saksikan gambar tersebut dibawah.

Siri animasi ini akan meneroka 23 filem awal Marvel, dan memasukkan ‘twist’ untuk melihat bagaimana filem-filem tersebut akan menjadi berbeza.

What..If? pertama kali diperkenalkan Marvel pada tahun 1977 dan lebih 200 isu telah diterbitkan. Komik-komik tersebut menceritakan bagaimana sejarah Marvel Universe akan berubah sekiranya mereka melakukan perubahan-perubahan penting dalam kesinambungan dunia komik Marvel. Sebagai contoh komik What if Spider-Man didn’t become a crimefighter? & What if Thanos joined the Avengers?

What if Thanos joined the Avengers?

Dalam animasi siri akan datang, Jeffrey Wright akan memainkan peranan sebagai The Watcher dan akan dibintangi pelakon-pelakon asal MCU seperti Michael B. Jordan, Sebastian Stan, Josh Brolin, Mark Ruffalo, Tom Hiddleston, Samuel L. Jackson, Chris Hemsworth, Hayley Atwell, Chadwick Boseman, Karen Gillan, Jeremy Renner, Paul Rudd, Michael Douglas, Neal McDonough, Dominic Cooper,  Sean Gunn, Natalie Portman, David Dastmalchian, Stanley Tucci, Taika Waititi, Toby Jones, Djimon Hounsou, Jeff Goldblum, Michael Rooker dan Chris Sullivan.

What If…? akan disiarkan di laman streaming Disney+ pada tahun 2021.


Review Filem How to Train Your Dragon: The Hidden World

REVIEW FILEM : HOW TO TRAIN YOUR DRAGON 3 – THE HIDDEN WORLD.
AMARAN SPOILER.

Meneruskan kesinambungan daripada HTTYD 2 beberapa tahun yang lepas, kali ini naga yang berada di alam semulajadi masih berhadapan dengan manusia yang menangkap naga dan membunuh mereka untuk keseronokan. Hiccup masih lagi bersama pasukannya meneruskan kerja menyelamatkan naga naga yang telah ditangkap dan kali ini mereka berhadapan dengan penjahat yang tidak pernah mereka sangkakan.

Disamping itu, Hiccup telah mencadangkan sesuatu kepada seluruh penduduk Berk iaitu untuk memindahkan semua naga yang ada termasuk naga peliharaannya iaitu Night Fury ke sebuah tempat yang dikenali sebagai Dunia Rahsia ( Hidden World). Ketika itu, Dunia Rahsia ini masih diragui akan kewujudannya dan yang hanya percaya akan keberadaan dunia tersebut adalah mendiang bapa Berk.

Dalam pencarian mereka untuk mencari dunia tersebut, penjahat yang mereka tentangi di awal penceritaan tadi terus menjejaki mereka dan pada suatu ketika naga – naga yang berada di Berk telah berjaya ditangkap oleh penjahat tersebut. Mampukah mereka mendapatkan kembali naga yang telah ditangkap tersebut dan berjaya kah mereka menemui Dunia Rahsia tersebut?

Jawapannya ada di pawagam berhampiran anda secara umumnya bermula 31 Januari 2019 nanti. Sneak preview di beberapa pawagam terpilih bermula 25 Januari 2019!
Sequel kali ini meneruskan kesinambungan daripada bahagian kedua beberapa tahun yang lalu dimana terdapat beberapa detail yang tidak di ulang tayang memorinya pada siri ketiga ini. Seperti mereka yang tidak menonton bahagian kedua sudah pasti tidak akan mengetahui bahawa perempuan yang menunggang Cloudjumpper adalah ibu kepada Hiccup dan beberapa lagi perincian yang lain.

Kisah kali ini juga memaparkan tentang kisah Dunia Rahsia seperti mana yang terpapar ditajuknya. Namun kisah berkenaan Dunia Rahsia ini adalah sangat minima dan dibayangi oleh kisah penjahat yang ada dalam filem ini yang ingin membunuh spesis Nighy Fury terakhir yang wujud. Juga terdapat beberapa babak yang boleh menjadi “anti-klimaks” kepada penonton.

Seperti filem animasi yang lain, HTTYD 3 pada kali ini juga tidak terlepas dengan mainan emosi namun ia tidak dibiarkan berpanjangan pada beberapa babak kerana “interruption” daripada watak lain ke dalam babak tersebut.
Dari segi kesan khas, sudah tentu tidak perlu dibahaskan lagi cuma ton warna untuk siri kali ini sedikit “dark” berbanding yang sebelumnya.

Syabas juga diucapkan kepada pihak produksi kerana berjaya mengelak “Sumpahan Filem Ketiga” terhadap siri HTTYD 3 pada kali ini.
Kepada anda yang tertanya tanya adalah filem ini sesuai untuk seisi keluarga? Jawapannya YA..


Trailer & Poster Rasmi ‘Harry Potter 20th Anniversary: Return to Hogwarts’ Telah Didedahkan

Ketika acara mempersonakan musim ini terus berterusan, trailer dan poster utama rasmi untuk Harry Potter 20th Anniversary: Return to Hogwarts. Rancangan istimewa retrospektif yang sangat dinanti-nantikan ini akan ditayangkan secara eksklusif di HBO GO Pada 1 Januari 2022.

Diumumkan pada bulan lalu, rancangan istimewa retrospektif ini menjemput peminat dalam perjalanan orang-pertama yang ajaib melalui salah satu francais filem yang paling digemari ramai sepanjang zaman.

Ia menyatukan semula Daniel Radcliffe, Rupert Grint, Emma Watson, dan barisan pelakon yang lain serta para pembikin filem yang dihormati yang terlibat dalam pembikinan kesemua lapan filem Harry Potter. Acara ini dibuat untuk meraikan ulang tahun filem pertama francais, iaitu Harry Potter and the Sorcerer’s Stone.

Harry Potter and the Sorcerer’s Stone

Alumni Harry Potter yang turut menyertai penghormatan yang tidak dapat dilupakan termasuklah Helena Bonham Carter, Robbie Coltrane, Ralph Fiennes, Jason Isaacs, Gary Oldman, Tom Felton, James Phelps, Oliver Phelps, Mark Williams, Bonnie Wright, Alfred Enoch, dan Matthew Lewis.

Harry Potter 20th Anniversary: Return to Hogwarts diterbitkan oleh Warner Bros. Unscripted Television dengan kerjasama Warner Horizon. Rancangan istimewa ini diterbitkan secara eksekutif oleh Casey Patterson dari Casey Patterson Entertainment (A West Wing Special to Benefit When We All Vote) dan Pulse Films (Beastie Boys Story).

Ikuti kesemua 8 filem Harry Potter atau strim Harry Potter: Hogwarts Tournament of Houses kini di HBO GO. Langgan HBO GO dalam talian di https://www.hbogoasia.my/ atau di aplikasi mudah alih melalui App Store atau Play Store  dengan harga serendah RM23.30/bulan. Atau akses HBO GO melalui Astro. HBO GO juga tersedia pada Android TV, Apple TV, LG TV dan Samsung Smart TV – serta dilengkapi dengan fungsi AirPlay dan Google Cast.


Tonton Drama-Drama Tempatan Dengan Viu ‘Lokal Lah’ Berlangsung Hingga 19 September

Sambutan Hari Kebangsaan dan Hari Malaysia dihiburkan lagi dengan Viu Malaysia! Dari sekarang hingga ke 19 September, para penonton Viu akan dihiburkan dengan seleksi drama siri Viu Original Malaysia di platform tersebut, menampilkan bakat-bakat Malaysia seperti Remy Ishak, Tiara Jacquelina, Julia Farhana, Tony Eusoff, Aqasha, Douglas Lim, Nabila Huda, Fattah Amin, Syafiq Kyle, Marsha Milan dan ramai lagi.

Sebuah rumahtangga di Kuala Lumpur hancur apabila Rizal, seorang yang mengamalkan poligami menerima ramalan seorang dukun bahawa seorang isterinya akan membunuhnya. Tetapi, yang mana satu?

Menampilkan lakonan Sharnaaz Ahmad, Tiz Zaqyah, Sharifah Sakinah dan Azira Shafinaz, drama lucu ini pasti mencuit hati ramai!

Pemenang Anugerah Asian Academy Creative Awards 2019 bagi Persembahan Komedi Terbaik, Keluarga Baha Don mengisahkan kehidupan keluarga mafia yang kehilangan ketuanya. “Bisnes keluarga” tersebut diambil alih oleh Jo Don, yang sebelumnya bekerja sebagai chef di Perancis.

Berlangsung selama tiga musim dengan jumlah 30 episod, komedi oleh Viu Original ini menampilkan bakat-bakat teratas di Malaysia seperti Remy Ishak, Khir Rahman, Susan Lankester, Amy Mastura dan Tiara Jacquelina.

Drama diarahkan Kabir Bhatia ini merupakan pemenang Anugerah Asian Academy Creative Awards 2019 untuk Arahan Terbaik di Malaysia dan juga Drama Original Terbaik oleh OTT bagi Peringkat Nasional.

Drama ini mengisahkan Anna yang membuka salon baharu di bandar yang menjadi buah mulut orang ramai. Akan tetapi, Anna mempunyai masa silam yang gelap dan sedang berusaha mencari pembunuh keluarganya – dan tidak takut untuk mengambil tindakan sendiri untuk mencari kebenaran.

Menampilkan lakonan Julia Farhana, Josiah Hogan, Idris Khan dan Iman Corinne Adrienne, drama seram ini pasti menarik perhatian peminat misteri.

Jibril mengisahkan seorang peguam yang ditarik ke dalam konspirasi besar apabila dilawat Kapten John mengenai kematian seorang saintis kecerdasan buatan (artificial intelligence).

Kedua-dua watak utama ini bekerjasama mengejar organisasi Zerkala yang sedang menyasarkan syarikat-syarikat teknologi, dengan kepercayaan teknologi berupaya menindas golongan marhaen.

Diarah oleh Megat Sharizal, drama ini dibintangi Aeril Zafrel, Tony Eusoff, Lisa Surihani dan juga Sangeeta Krishnasamy.

Drama seorang ibu yang kehilangan suami dan anaknya, Devoted mengisahkan Eva dengan hidupnya yang ditunggang terbalik. Beliau kemudian mendapat tahu bahawa kedua suami dan anaknya telah masuk ke organisasi yang sedang bersedia untuk menjatuhkan kerajaan Malaysia.

Diarahkan oleh Tony Pietra Arjuna, drama Viu Original ini menampilkan barisan lakonan Sharnaaz Ahmad, Iman Corinne Adrienne, Aqasha, Faizal Hussein dan Gen Darwish.

Menghidupkan kembali sitkom zaman 90an, Kopitiam: Double Shot membawa kembali bintang-bintang original siri tersebut bersama dengan generasi baru.

Mengisahkan sebuah kopitiam yang telah dijual kepada Steven (Douglas Lim) yang kini ingin menjual perniagaannya, beberapa pelanggan tetapnya menyuarakan hajat hendak membeli kopitiam tersebut.

Alia, bersama kawan rapatnya Seleb bersama geng baharu mereka menghidupkan kembali kopitiam tersebut dengan kisah-kisah lucu zaman kini.

Menampilkan lakonan Douglas Lim, Sharifah Amani, Melissa Campbell, Harvinth Skin, Charles Roberts dan Rashid Salleh, komedi ini mengingatkan semula rakyat Malaysia kepada siri asalnya pada tahun-tahun lalu.

Drama Viu The Bridge Musim 1 Original lakonan Bront Palarae dan Rebecca Lim ini adalah pemenang anugerah Drama Bersiri Terbaik Peringkat Nasional dan Adaptasi Terbaik Peringkat Nasional di Asian Academy Creative Awards tahun 2019.

Apabila mayat ditemui di Jambatan Tuas di antara Malaysia dan Singapura, detektif Megat Jamil dari Malaysia perlu bekerjasama dengan detektif Singapura Serena Teo untuk menyelesaikan kes tersebut.

Sementara itu, The Bridge Musim 2 dengan tambahan lakonan oleh Miller Khan pula mengisahkan kapal mewah di Singapura yang terdampar di pantai Johor, dengan mayat-mayat sekeluarga dari Indonesia.

Musim 2 drama Viu Original ini telah memenangi pelbagai anugerah di Asian Academy Creative Awards pada tahun 2020.

Drama fantasi percintaan ini mengisahkan bunian bernama Black dengan misi mencari pelarian di dunia manusia. Black merasuk mayak seorang anggota polis yang telah mati, Malik, dengan tujuan menyiasat dunia manusia. Sewaktu menyiasat pula, Black telah mula jatuh cinta dengan Sofia, wanita yang berkuasa melihat hantu dan masa depan.

Adaptasi drama Korea sepanjang dua musim ini menengahkan lakonan Kamal Adli, Siti Saleha, Nabila Huda, Khir Rahman, Zoey Rahman, Azman Hassan, Rashidi Ishak dan Juzzthin. Kedua-dua musim drama Viu Original ini merupakan pemenang Asian Academy Creative Awards pada tahun 2020 dan 2021.

Drama Viu Original Ganjil yang dikeluarkan tahun lepas menampilkan lakonan Diana Danielle, Fattah Amin, Izzue Islam dan Fatin Afeefa. Diarahkan oleh Datuk Yusry Abdul Halim, Ganjil menceritakan Amry, seorang jurutera IT dan Nabila, seorang pempengaruh media, yang bertemu di alam mimpi.

Setelah sekian lama berkawan di alam mimpi memikirkan satu sama lain hanyalah bahan imaginasi, mereka mula terfikir jika boleh bertemu secara hidup. Akan tetapi, adakah Amry dan Nabila boleh mengatasi trauma masing-masing supaya boleh bertemu?

Seribu Nina mengisahkan satu pasangan yang berbeza personaliti : Amar, seorang pensyarah muda yang teliti dan skema, manakala Nina, teman wanitanya yang bekerja sebagai barista kafe tempatan pula bersikap spontan. Ketika Amar dalam dilema setelah dilamar Nina, satu peristiwa tidak dijangka berlaku. Nina yang menyembunyikan siapa dirinya yang sebenar telah diculik. Pada masa yang sama, Nina juga sedang diburu oleh Didi, seorang pemburu upahan dari dimensi lain.

Amar kemudian memulakan pengembaraannya merentas seribu dimensi bersama Didi untuk mencari Nina. Perjalanan pasangan ini menyebabkan mereka menemui kebenaran tentang perasaan antara satu sama lain, sambil membentuk persahabatan dengan penghuni dimensi lain di sepanjang perjalanan mereka. Drama ini menggambarkan perjalanan epik penemuan diri dan hubungan di alam yang penuh dengan kebarangkalian, di samping belajar untuk menerima takdir, mengambil risiko dan menerima kelemahan masing-masing.

Menampilkan lakonan Syafiq Kyle, Adriana Adnan dan Marsha Milan, drama Viu Original berpaksikan fantasi dan cinta ini telah mendapat pujian ramai dengan jalan ceritanya yang sangat unik.

She Was Pretty adalah sebuah drama komedi romantik, yang menceritakan kisah dua orang sahabat lama, Nadia dan Haniff, yang bertemu semula setelah menjalani perubahan besar dari segi nasib hidup dan penampilan diri mereka, di mana penceritaannya adalah berlatarbelakangkan majalah fesyen.

Diadaptasikan dari drama Korea dengan nama yang sama, drama Viu Original arahan Datuk Yusry Abdul Halim ini menampilkan lakonan Diana Danielle, Aiman Hakim Ridza, Daniella Sya dan Alvin Chong.

AI.5YA, Viu Original ketiga tahun 2022, mengisahkan tentang Jehan yang mengendalikan satu saluran komedi atas talian yang kehilangan pembantunya kerana aksi prank yang melampaui batas.

Sebagai ganti, Dato’ Soffar, pemberi dana untuk Jehan telah mengaturkan pemberian seorang android serba boleh bagi membantu kerja-kerja penggambaran. Walau bagaimanapun, satu kekeliruan telah mengakibatkan Jehan menerima AI.5YA, sebuah robot peneman.

Akan tetapi, apabila video-video Jehan bersama AI.5YA menjadi viral, beliau terpaksa merahsiakan identiti sebenar AI.5YA daripada peminat dan saingan, termasuklah Maya, saingan terdekatnya.

AI.5YA adalah hasil karya Dato’ Afdlin Shauki, yang juga memainkan peranan sebagai pengarah dan pelakon tambahan di dalam siri ini. Ia juga merupakan menampilkan lakonan Zizan Razak, Mia Sara Shauki, Ozlynn Wati, Elly Arifin dan ramai lagi.

Bagi pelanggan baharu platform OTT terkemuka ini, Viu Malaysia kini menawarkan langganan selama 12 bulan dengan harga RM65 sahaja, berbanding harga asal RM99.90. Harga promosi ini boleh didapati melalui Apple App Store, Google Play, MOLPay serta Huawei App Gallery.

Promosi ini berlangsung sekarang hingga 19 September.

Saksikanlah drama-drama Viu Original buatan Malaysia ini melalui aplikasi yang boleh dimuat turun secara percuma dari Apple App Store, Google Play, Huawei App Gallery  dan televisyen pintar terpilih serta laman Viu di www.viu.com.


Den Of Thieves (2018) Review

Bahasa: Inggeris
Sarikata: Melayu / China
Klasifikasi: 18
Genre: Aksi / Jenayah / Drama
Durasi: 2 Jam 20 Minit
Edaran: GSC Movies
Pelakon: Gerard Butler, 50 Cent, Pablo Schreiber, O’Shea Jackson, Jr., Evan Jones
Pengarah: Christian Gudegast

Filem aksi Den Of Thieves ini mengisahkan tentang sebuah bandar yang selalu mengalami kes rompakan. Sama ada rompakan di kedai kedai biasa atau rompakan berprofil tinggi seperti yang ditonjolkan dalam filem ini. Dalam setiap rompakan yang dilakukan dirancang dengan teliti dan mempunyai taktikalnya yang tersendiri. Oleh kerana perompak merupakan satu kumpulan yang tersusun maka mereka berhadapan dengan sekumpulan polis yang sememangnya digeruni dalam negara tersebut.

Kisah bermula dengan rompakan sebuah van keselamatan yang kosong dan ini menghairankan pihak berkuasa akan tindakan kumpulan perompak tersebut. Siri rompakan seterusnya diteruskan lagi dengan beberapa rompakan di bank dan hal ini telah dicampuri oleh anggota polis yang ditugaskan untuk menyiasat mereka. Demikian itu, ketua kumpulan perompak ini telah mengambil langkah berjaga jaga dalam setiap rancangan yang telah diambil untuk melakukan rompakan.

Kisah antara polis dan perompak ini lebih menarik dengan wujudnya individu yang mengenali kedua dua belah pihak ini. Oleh kerana beliau mengenali anggota perompak tersebut. Pihak polis telah menahan beliau untuk mendapatkan sebanyak mungkin maklumat bagi membantu siasatan dan ini telah meletakkan nyawa beliau dalam keadaan bahaya kerana hampir dibunuh oleh ketua kumpulan perompak tersebut.

Secara jujurnya filem ni bukanlah filem yang padat dengan aksi. Bunyi senapang dapat dinikmati oleh penonton seawal babak pertama filem ini ditayangkan dan diheret dengan drama dan konflik sehingga 20minit terakhir filem ini. Pembinaan watak dalam filem ini juga sedikit lemah bagi sesetengah watak namun itu tidak menjejaskan “feeling” menonton filem ini.

Perjalanan jalan cerita yang boleh dikatakan perlahan juga antara faktor penyumbang “kebosanan” kepada penonton. Disamping konflik watak utama dengan ahli keluarganya, penonton juga dihidangkan dengan konflik antara pihak polis dan juga kumpulan perompak itu tadi.

Sepertimana yang telah diberitahu pada awal ulasan, filem ini tidak memadatkan plotnya dengan pelbagai aksi sehinggakan ada beberapa babak yang kelihatan seperti silent movie yang hanya memaparkan gerak geri pelakon dan mimik mukanya sahaja tanpa ada sebarang muzik latar.

Walaupun begitu, plot twist yang diberikan dalam filem ini agak tidak dijangka secara keseluruhannya.


Persatuan Ibu-Ibu Comel Mengandung Mahu Undi Bell Di ABPBH 35

Nampaknya pencalonan Bell Ngasri dalam kategori Artis Komedi Popular, Anugerah Bintang Popular BH (ABPBH) Ke-35 telah meraih perhatian ahli Persatuan Ibu-Ibu Comel Mengandung.

Bell sebelum ini telah mengemukakan manifestonya dengan mengatakan akan membelanja orang ramai makan tengahari sewaktu di bulan puasa apabila berjaya memenangi anugerah bagi kategori tersebut.

Dan, kesungguhan ahli Persatuan Ibu-Ibu Comel Mengandung itu nyata mengundang sebak bagi pelakon komedi tanah air itu.

“Saya tidak sangka dapat sokongan sebegini rupa. Dari negeri yang bukan tempat asal saya pun ada… Kawan-kawan artis yang lebih hebat dan popular pun ada, persatuan itu, persatuan ini dan macam-macam.”

“Terima kasih sangat-sangat. Top 5 ini pun saya dah bersyukur sangat.”

“Saya tetap sama sahaja, sama seperti orang lain. Tetapi, yang tak tahan, yang terakhir itu, Persatuan Ibu-Ibu Comel Mengandung pun ada.”

“Terus saya terbayang ibu-ibu mengandung dalam perjalanan hendak beranak pun masih mengundi. Selepas itu, anak baru lahir pun, mengundi juga,” luah Bell berseloroh melalui hantaran Instagram (IG).

Bell turut menyertakan tangkap layar entri yang dimuat naik peminat dan rakan artis yang menyatakan sokongan kepadanya bersaing pada ABPBH 35.

View this post on Instagram            A post shared by Bell Ngasri (@bellngasriofficial)

Populariti Bell meledak selepas membawa watak Barkoba dalam filem 18 Puasa Di Kampong Pisang.

Bell turut menyertakan tangkap layar entri yang dimuat naik peminat dan rakan artis yang menyatakan sokongan mereka terhadapnya di media sosial.

Bagi kategori Artis Komedi Popular, Bell bersaing dengan Zizan Razak, Johan, Jaa Suzuran dan Syahmi Sazli.

Sementara itu, seorang peminat dari Sabah menganggap Bell wajar diberikan peluang memenangi trofi kategori Artis Komedi Popular ABPBH 35.

“Saya tidak pernah undi ABPBH ini. Tetapi, tahun ini saya mahu kempen untuk Barkoba (watak lakonan Bell).

“Beri peluang dia menang anugerah tahun ini. Bell menghiburkan kita dari kita kecil sampai sekarang. Dari zaman TV1 dan TV2, dia sudah hiburkan kita sejak dia kecil… Belum pernah (Bell) menang anugerah,” luahnya.

Sementara itu, rakan artis, Jihan Muse turut mengajak peminat mengundi Bell.

“Jom undi Bell Ngasri selayaknya, walaupun bercakap asyik menjerit (seperti) nak marah sahaja,” katanya.


Lia Natalia Terua Berlakon Dalam Filem Busker

Bintang filem Pinjamkan Hatiku, Lia Natalia melahirkan rasa teruja apabila diberi peluang untuk membintangi filem Busker yang bakal menemui penonton pada awal tahun 2018.

Menurut Lia, dalam filem arahan Syed Khairul Fariz ini dia membawa watak ringan sebagai Norli seorang gadis yang sentiasa bersikap ‘happy go lucky’. Walaubagaimanapun Lia mengakui berasa sukar untuk menjayakan watak ringan dalam filem.

“Saya banyak berlakon dalam drama membawa watak yang sedikit berat dan apabila diberi peluang untuk bawa watak ringan ini saya ambil sebab sukakan cabaran.

“Sejujurnya ia agak sukar untuk saya bawa watak ringan kerana saya tidak kelihatan terlalu fokus kerana nanti ia akan tampak seperti saya ‘berpura-pura’, sebaliknya saya perlu kelihatan seperti realistik iaitu seorang yang sentiasa ceria,”

Lia bagaimanapun berkata dia sangat gembira dapat terlibat dalam filem ini kerana kesemua barisan pelakon, pengarah dan kru produksi memberikan kerjasama yang cukup baik selain beri tunjuk ajar kepadanya.

Selain itu, beliau turut menambah, antara faktor lain yang membuatkannya tertarik dengan naskhah ini adalah kelainan yang ditampilkan di mana ia menampilkan jalan cerita mengenai kelompok Busker yang jarang diperlihatkan di layar perak.

Dalam pada itu, ditanya watak apa yang menjadi impiannya satu hari nanti, Lia berkata dia mahu bawa watak sebagai seorang kurang upaya kerana baginya watak seperti itu sangat mencabar kemampuan lakonan seseorang pelakon, namun sehingga kini belum mendapat peluang itu.

Sementara itu, bercerita mengenai perkembangan terbarunya Lia berkata dia tidak mempunyai sebarang projek baru buat masa ini dan ketika ini dia hanya mahu beri tumpuan kepada promosi filem “Busker” yang akan membuat jelajah tidak lama lagi.


Klip Video LOKI: Tom Hiddleston Dibebankan Dengan Tujuan Murni

Selepas mengeluarkan video promo Marvel Cinematic Universe pada 3 Mei yang lalu, Marvel Studios terus menggoda peminat dengan video terbaru Fasa 4 MCU menerusi ‘sneak peek’ Loki, yang juga siri ketiga MCU di Disney+. Video tersebut memaparkan rakaman terbaru Tom Hiddleston sebagai villain kegemaran peminat, Loki.

Marvel Cinematic Universe pada 3 Mei

Anda boleh tonton klip video tersebut dibawah.

New special look at #Loki pic.twitter.com/WBzWyAytRK— Marvel Facts (@MarveIFacts) May 4, 2021

Pemenang Golden Globe Tom Hiddleston kembali memainkan peranan kegemaran peminat Loki dalam siri akan datang. Penjahat Marvel itu kali terakhir dilihat dalam filem “Avengers: Endgame”, dimana dia akhirnya berjaya mencuri Tesseract selepas Iron Man dan Ant-Man gagal dalam misi mereka.

Menyertai Hiddleston adalah pendatang baru Sophia Di Martino (Yesterday, Flowers, Into the Badlands), calon Oscar Owen Wilson (The Royal Tenenbaums), Gugu Mbatha-Raw (Black Mirror, San Junipero), Cailey Fleming (The Walking Dead), dan Richard E. Grant (Can You Ever Forgive Me?). Di Martino dikhabarkan akan membawa peranan Lady Loki.

Penulis “Rick and Morty” Michael Waldron menulis lakonlayar siri ini, manakala Kate Herron menjadi pengarah. Hiddleston telah mengoda peminat dengan berkata penonton akan melihat karakternya menggunakan Tesseract untuk menimbulkan lebih banyak kekacauan.

Siri enam episod ini dijadualkan tayangan pada 11 Jun ini, eksklusif di Disney+


RUMOR: Deadpool Akan Ditayangkan Pada 2022

Baru-baru ini, Ryan Reynolds telah memuatnaik sekeping gambar yang memaparkan dirinya ‘berposing’ dihadapan logo Marvel Studios. Pelakon itu tidak menjelaskan tujuan kehadirannya disana, sebaliknya memberitahu dia ‘direnjat’ oleh seseorang.

Bagaimanapun, menurut laporan dari laman We Got This Covered, mereka mendapat info mengenai filem ketiga Deadpool yang mungkin menggembirakan peminat-peminat antihero yang bermulut celupar itu.

Dikhabarkan, filem Deadpool 3 kini sedang dalam pembangunan dan dijangka akan ditayangkan selewat-lewatnya pada 2022. Lebih menarik, pelakon Zazie Beetz dan Josh Brolin akan turut kembali memainkan peranan mereka dalam filem itu nanti.

Berita gembira ini tidak terhenti setakat ini sahaja, pihak Marvel dikatakan merancang untuk membuat pengumuman rasmi dalam masa yang terdekat – berkemungkinan pada bulan ini.

Buat masa ini butiran mengenai plot, pengarah dan segala-galanya masih tidak didedahkan. Mungkin kita akan mengentahui semua maklumat mengenai Deadpool 3 apabila ia diumumkan secara rasmi nanti.

Filem Deadpool masih mengekalkan rating – R untuk filem akan datang, cuma halatuju karakter ini dalam MCU hanya akan diketahui sebaik sahaja filem ketiganya dihasilkan atau mungkin dalam salah satu filem Marvel akan datang.


10 Filem Popular Adaptasi Dari Kisah Sebenar – Mengikut Ranking IMDb

Sebelum ini kami telah mengeluarkan 10 Filem Perang Moden Yang Diadaptasikan Dari Kisah Sebenar, kali ini, kami ingin berkongsi kepada pembaca laman blog Kakimuvee.net 10 Filem Adaptasi Dari Kisah Sebenar yang popular mengikut senarai yang dikeluarkan oleh laman web IMDb, laman web yang menghimpunkan segala data mengenai filem termasuklah rating dan populariti sesebuah filem.

Susunan filem-filem ini bukanlah berdasarkan rating, tetapi populariti dikalangan pengguna laman web IMDb, jadi jangan terkejut jika anda melihat rating-rating yang tidak tersusun mengikut 10 senarai paling atas. Jom kita lihat filem apakah yang paling popular mengikut laman web IMDb.

Dibintangi oleh Tom Hanks dan diarahkan oleh  Paul Greengrass, Captain Philips diadaptasikan dari kejadian yang menimpa pada Captain Richard Philips pada 2009 apabila kapal kargo yang diketuai olehnya telah dirampas oleh lanun Somalia semasa melalui perairan yang berdekatan dengan negara yang terkenal dengan aktiviti lanun. Kejadian yang menimpa pada Captain Philips adalah kejadian yang pertama berlaku pada kapal dagang US dalam tempoh 200 tahun. Filem ini juga adalah penampilan pertama pelakon dari Somalia, Barkhad Abdi

Walaupun jalan cerita filem Gangster Squad adalah fiksyen, hakikatnya, filem bertemakan jenayah thriller ini diambil dari satu organisasi polis di Los Angeles yang dikenali sebagai Gangster Squad yang bertujuan untuk melumpuhkan aktiviti jenayah yang dilakukan oleh Mickey Cohen. Josh Brolin membawakan watak utama, John O’Mara individu yang menubuhkan skuad khas ini dalam jabatan polis Los Angeles

Filem perang Afghanistan lakonan Mark Walhberg dan Eric Bana ini diadaptasikan dari operasi tentera US semasa di Afghanistan. Misi yang dimaksudkan adalah Operation Red Wing yang dilakukan pada Jun 2005 oleh 4 anggota SEAL yang diketuai oleh Marcus Luttrell. Misi tersebut adalah misi untuk menangkap atau membunuh ketua Taliban Ahmad Shah yang mana misi tersebut telah gagal dan kisah kegagalan mereka diadaptasikan dalam sebuah filem berjudul Lone Survivor

Daniel Bruhl dan Chris Hemsworth bergandingan dalam sebuah filem sukan permotoran yang mengisahkan perseteruan utama diantara pelumba F1 Nikki Lauda dan James Hunt. Perseteruan antara kedua-dua pelumba ini cukup popular semasa era 70an kerana mereka berdua bersaingan untuk memenangi kejuaraan dunia dalam perlumbaan kereta itu.

Filem biografi mengenai Ron Woodroof yang merupakan seorang pesakit AIDS yang hanya mempunyai 30 hari sahaja untuk hidup.  Enggan mengalah, Woodroof mula menyeludup masuk ubat-ubatan alternatif yang boleh merawat penyakit AIDS yang dialaminya dan juga memberikan kepada rakan-rakannya untuk turut mempunyai penyakit yang sama. Dia bersama-sama beberapa orang rakannya telah menubuhkan Dallas Buyers Club dan kemudian mengedarkan ubat-ubatan yang diseludup kepada pesakit AIDS.

Filem yang dibintangi oleh Christian Bale, Amy Adam, Bradley Cooper dan Jennifer Lawrence ini adalah adaptasi dari operasi ABSCAM yang dijalankan oleh FBI sekitar penghujung 70an hingga awal 80an. FBI telah meminta bantuan Melvin Weinberg, dan Evelyn Knight untuk merancang operasi tersebut dan memberi maklumat serta memerangkap ahli politik yang terlibat dengan rasuah.

Siapa yang menonton filem ini, pastinya tau filem seram arahan James Wan ini diadaptasikan dari pengalaman yang dialami oleh Ed and Lorraine Warren. Pasangan suami isteri ini merupakan penyiasat paranormal yang menyiasat kejadian-kejadian paranomal seperti gangguan hantu dan rasukan. Antara siasatannya yang diangkat menjadi filem era moden ini ialah siasatan patung yang dirasuk, Annabelle, kejadian yang dialami oleh Keluarga Perron yang mana ia diangkat menjadi filem ini, siasatan rumah hantu di Amityville, dan Enfield Poltergeist, gangguan yang dialami oleh sebuah keluarga di London,

Filem ini diangkat dari memoir yang ditulis oleh Solomon Northup, yang menceritakan bagaimana dirinya ditipu dan kemudian dijual untuk dijadikan hamba. Northup asalnya dilahirkan di New York sebagai seorang yang bebas sebelum dipaksa menjadi hamba selama 12 tahun di Louisiana sebelum berjaya diselamatkan.

Ryan Coogler membuat debut menerusi filem ini. Dibintangi oleh Micael B. Jordan, Fruitvale Station diadaptasikan kejadian yang berlaku pada Oscar Grant yang dibunuh oleh anggota polis secara tidak sengaja. Filem ini menceritakan detik-detik akhir Oscar Grant sebelum beliau dibunuh. Kejadian yang berlaku pada Grant telah mencetuskan protes besar-besaran di US

1. The Wolf of Wall Street

Leonardo DiCaprio plays Jordan Belfort in THE WOLF OF WALL STREET, from Paramount Pictures and Red Granite Pictures.

Mesti teringat dengan skandal 1MDB bukan? walaupun dikaitkan dengan skandal tersebut, filem lakonan Leonardo DiCaprio bukanlah mengisahkan tentang 1MDB, tetapi sebaliknya ia adalah kisah seorang lelaki bernama Jordan Belfort, seorang broker saham yang bijak melakukan jenayah memanipulasi pasaran saham dan penipuan semasa penghujung 90an. Lebih kurang sama seperti skandal 1MDB


Netflix Umum Sekuel ‘We Can Be Heroes’

Selepas ditonton lebih 44 juta pengguna dan menduduki tangga pertama di 88 buah negara, Netflix dengan pantas mengumumkan sekuel filem superhero kanak-kanak, We Can Be Heroes.

Pekara tersebut dikongsikan media antarabangsa Deadline.

Diarahkan oleh Robert Rodriguez, We Can Be Heroes berkisar tentang sekumpulan anak-anak kepada adiwira Bumi yang secara tiba-tiba terpaksa memikul tanggungjawab berat selepas ibubapa mereka diculik oleh makhluk asing. Mereka perlu belajar untuk bekerjasama dalam usaha untuk menyelamatkan ibubapa mereka dan menyelamatkan dunia.

Filem ini dibintangi YaYa Gosselin (The Purge), Pedro Pascal (The Mandalorian), Priyanka Chopra Jonas (Quantico), pemenang anugerah Globe Christian Slater (Mr. Robot), Boyd Holbrook (Logan), Christopher McDonald (Ballers), dan Adriana Barraza (Babel).

We Can Be Heroes kini boleh ditonton diplatform penstriman Netflix.


‘Reference’ Spider-Man Akan Ditunjukkan Dalam Filem Morbius?

Walaupun telah diumumkan pada awal tahun lalu, tiada apa yang menarik tentang filem Marvel terbitan Sony Pictures, Morbius. Bagaimanapun, sejak pendedahan berita mengenai pelancaran trailer pertama filem ‘superhero’ itu, terdapat khabar angin yang mungkin membuatkan para peminat merasa teruja.

Berdasarkan artikel dari Comicbookmovie.com, filem lakonan Jared Leto itu bakal memaparkan ‘background reference’ Spider-Man. Tidak dipastikan bagaimana rujukan itu dibuat, tetapi difahamkan terdapat poster yang menunjukkan Spider-Man sedang dikehendaki oleh pihak berkuasa.

Jika khabar angin ini benar, ianya agak menarik kerana ia secara tidak langsung mengaitkan Morbius dengan ‘ending’ filem Spider-Man: Far From Home dimana Spider-Man telah dituduh membunuh Mysterio. ‘Reference’ ini juga mungkin menjadi titik permulaan ‘crossover’ diantara SUMC (Sony’s Universe of Marvel Characters) dan MCU (Marvel Cinematic Universe) milik Marvel Studios.

Untuk info, Tom Holland dilaporkan akan muncul sebagai Spider-Man dalam dua dunia sinematik Marvel yang berbeza sepertimana yang terkandung dalam perjanjian terbaru diantara Sony dan Disney / Marvel Studios. Ini bermakna, Sony boleh menggunakan Tom Holland dalam filem-filem Marvel terbitan mereka dan dalam masa yang sama, Marvel Studio boleh terus menggunakan karakter Spider-man dalam MCU.

Terdapat banyak ‘cakap-cakap’ mengenai cameo Peter Parker dalam filem sekuel Venom 2 akan datang, dan dengan tersebarnya khabar angin mengenai ‘reference’ Spider-Man dalam filem Morbius, pasti membuatkan para peminat tidak sabar untuk menonton filem karakter ‘vampire’ Marvel itu.

Imej terbaru yang bocor memaparkan easter egg Spider-Man. Bagaimanapun, ianya agak meragukan kerana mirip seperti tangkap layar Spider-Man dari permainan video PS4. Apapun kita nantikan trailer Morbius yang bakal didedahkan tidak lama lagi untuk melihat pandangan pertama filem tersebut.

View this post on Instagram

Morbius leaked photo. This could be intresting cok! #Kakimuvee #Morbius
A post shared by  Kakimuvee (@kakimuvee) on Jan 12, 2020 at 6:24pm PST

Jan 12, 2020 at 6:24pm PST


Joss Whedon Puji Thor: Ragnarok, Gelar Ia Sebuah Karya ‘Masterpiece’

Walaupun filem terbaru Marvel, Thor: Ragnarok mendapat rating yang cukup tinggi di laman Rottentomatoes dan IMDb, ia masih tidak dapat memuaskan hati segelintir peminat yang mengatakan filem ketiga Thor itu lebih mirip kepada sebuah filem komedi berbanding filem aksi superhero. Malah terdapat juga yang kecewa dengan filem terbaru Thor ini kerana ia tidak menepati apa yang diharapkan oleh peminat.

Ini gara-gara perubahan yang dilakukan oleh pengarah Taika Waititi yang mengubah filem Thor dari sebuah filem serius dan sedikit ‘dark’ kepada sebuah filem yang ringan, penuh dengan humor serta berwarna-warni.

Terbaru, bekas pengarah filem Age of Ultron, Joss Whedon telah memuji filem arahan Taiki Waititi di laman Twitter beliau dengan mengatakan Thor: Ragnarok merupakan sebuah karya ‘modern masterpiece’. Malah beliau juga teruja dengan mood filem Thor yang gila-gila dan menarik.

Here’s the thing: @TaikaWaititi has made a modern masterpiece. Epic, hilarious, gorgeous, heartfelt, and hilarious. I’m SO HAPPY #hilarious pic.twitter.com/ItsTcmeVN4
— Joss Whedon (@joss) October 27, 2017

— Joss Whedon (@joss) October 27, 2017

Joss Whedon telah beralih ke DC selepas beberapa tahun bersama Marvel Studio bagi membantu Zack Snyder menyiapkan filem Justice League, malah beliau juga akan terlibat dengan Warner Bros. untuk menyiapkan filem-filem DC akan datang.

Thor: Ragnarok kini telah mendapat rating di IMDb 8/3/10 dari kalangan pengguna laman web filem tersebut, manakal di laman web Rottentomatoes, ia mengumpul skor sebanyak 96% dari kalangan pengkritik filem profesional. Walaupun belum menayangkan filem tersebut di negara sendiri, Thor: Ragnarok telah mengumpul kutipan tiket sebanyak $107.6 juta dari seluruh dunia. Dijangkakan, filem terbaru Marvel ini akan mendapat kutipan besar apabila mula ditayangkan di US pada 3 November 2017.